Yezh ar bleunioù - Wikipedia\nTeodek e vez ar bokedoù bleunioù\npa ouzer o aozañ\nYezh ar bleunioù(Daveoù a vank) a reer eus un doare da gas kemennadennoù kuzh dre aozañ bokedoù bleunioù.\nA-viskoazh ez eus bet graet gant bleunioù evit ezteurel fromoù : bleunioù zo bet kavet e bezioù Homo neanderthalensis e Shalidar (Kurdistan.. Helavar e oa ar bleunioù en Henc'hres ha Henroma ; peuzkollet eo bet ar yezh-se, met diwar ar pezh a chome anezhi ez eo bet roet ul lañs nevez da yezh ar bleunioù en Europa ar Grennamzer a-drugarez d'ar varc'hegiezh.\nEr Bibl, e Kanenn ar C'hanennoù, e kaver bleunioù arouezius.\nE broioù ar Reter-Nesañ e teuas ar yezh da vezañ kemplezhek-kenañ, dre ma veze roet d'ar bleunioù anvioù arabek pe durkek a genglote gant ar gerioù lec'hiel gwirion a zouge ster ar c'hemennadennoù. Kemm-digemm e oa yezh ar bleunioù hervez ar sevenadurioù, ne c'halle ket ur Bersianez kompren ur boked a oa bet aozet evit ur Sirianez.\nEr broioù europat avat ez eus sterioù boutin d'ar vleunienn-mañ-bleunienn a-dreuz klouedoù ar yezhoù. William Shakespeare, en e bezh-c'hoari The Tragical History of Hamlet, Prince of Denmark, a zispleg sterioù arouezius lod bleunioù.\nha yezh ar bleunioù\nBerzh a reas yezh ar bleunioù en XIXvet kantved e Bro-Saoz da vare ar rouanez Victoria (ren : 1837-1901) ha pelloc'h e Stadoù-Unanet Amerika, pa veze arabat ezteurel santadoù a garantez e kevredigezh strizh-kenañ ar mare-se.\nOrin ar c'hiz[kemmañ | kemmañ ar vammenn]\nEus lez Kergustentin en impalaeriezh otoman (Istanbul e Turkia a-vremañ) e teuas ar c'hiz, pa oa an tulipez rouanezed al liorzhoù eno abaoe ma oant deuet eus an Himalaya er bloavezh 1000.\nDre ar varzhez Lady Mary Wortley Montagu (1689-1762) ez erruas e Bro-Saoz e 1717, tra ma voe degaset da Sveden gant ar skrivagner ha beajour gall Aubry de la Mottraye (1674-1743) dek vloaz diwezhatoc'h, e 1727.\nBerzh a reas yezh ar bleunioù e Bro-C'hall adalek 1810 betek 1850, e Bro-Saoz er mare viktorian betek 1850 ivez ; en hevelep mare e veze diouzh ar c'hiz en Alamagn, e Belgia hag e peurrest Europa, er Stadoù-Unanet ha betek Suamerika.\nGeriadurig ar bleunioù[kemmañ | kemmañ ar vammenn]\nSetu amañ ar sterioù a roer d'ar bleunioù e broioù ar C'hornôg dre vras ; evel-just e c'hall ar vleunienn-mañ-bleunienn dougen ur ster disheñvelik a vro da vro.\nDiouzh o anvioù latin eo renket ar bleunioù.\nO anvioù brezhonek, pa vez, a gavor dre vukañ al logodenn war ar skeudenn.\nDindan pep skeudenn emañ arouez ar vleunienn dre vras hag ar gemennadenn ersis pe resisoc'h a zegas, diouzh he livioù a-wechoù.\nDen ne oar en ho karan. Ho karout a vennan daoust pe zaoust. Disfiziit diouzh ur vignonez. Klozañ a ra ma c'halon c'hloazet.\nC'hwi eo ar mad priziusañ. • Gwenn : Karantez divragerezh\n• Roz : Karet dre guzh\n• Mouk : Keuz diwar garantez\n• Liesliv : Nec'h diwar garantez Netra na'm skuizho. • Roz : Re jolif oc'h.\n• Ruz : Re lesaet oc'h.\nDeuit, emaon ouzh ho kortoz. • Glas : Dalc'het on gant fiziañs.\n• Ruz : Krediñ a ran em c'harantez.\n• Melen : Garedonet e vo ma dalc'husted. Soñjoù uhel a zegasit. Deuit an abretañ ar gwellañ.\nFealded ar priedoù\nStrafuilhet on ganeoc'h. • Ruz : Sevel a rin betek ennoc'h.\n• Melen : Kalskit mont betek ennon. Ma c'halonizañ a rit. Netra na'm zistroio diouzh ma deverioù.\nSelaouit hoc'h ene ; galvet eo gant ma hini. Mantret eo ma c'halon. • Glas ha gwenn : Kredit ennon.\n• Mouk : Ho karout a ran muioc'h eget na rit.\nDalc'hegezh ar galon\nMignoniezh kalonek. Deoc'h eo ma c'harantez. Karet abaoe pell. Start e kredan ennoc'h.\nUr goulenn a vo dizale.\nHa gortoz a rankan ? Trist on pell diouzhoc'h. • Glas : Krediñ a ran ennoc'h.\n• Gwenn : C'hwi eo an hini genedusañ\n• Roz : C'hwi eo an hini garetañ. Bagol eo ma c'harantez.\n• Glas : Gortoz a rin devezhioù gwelloc'h.\n• Gwenn : Perak tec'hel a-zirazon ?\n• Roz : Tommañ a rin ouzhoc'h. Perak ma lakaat\nda c'houzañv ? • Gwenn : Faeañ ma c'harantez a rit.\n• Ruz : An hini vravañ oc'h.\n• Roz : Lorc'h zo ennon\ngant ho karantez. Nec'het on gant ho komzoù.\nKeloù a garantez\nLavarit ho soñj eta. Ne gredan ket anzav\nma c'harantez ouzhoc'h. Ho karout a ran bepred. Joa wirion am eus ouzhoc'h.\nKarantez aet da get\n• Gwenn : Karantez nevez ebet.\n• Roz : N'hoc'h eus ket meizet ennon.\n• Glas : Kredet em eus ennoc'h. • Glas : Spi am eus e stekin ouzhoc'h.\n• Gwenn : Gant ma erruin en ho kalon. Nag ho kwelout am doagn. Prest on da dalañ\nouzh ar marv.\nHo kened eo ho ficherezh gwellañ. Gouzout ez oc'h karet am doagn. • Glas: Spi hag aon am eus\n• Melen : Dinec'hit-me.\n• Mouk : Keuz hoc'h eus ouzh ma c'harout.\n• Ruz : Aon am eus rak ar c'harout betek re. Ho kened am dic'hoanag.\nKarout div wech ne c'hallit ket.\n• Liesliv : deoc'h eo ma holl soñjoù.\n• Melen : Peurleun a levenez eo ma c'halon.\n• Ruz : Ma hevoud eo ho karantez. Na gredit ket er falsprezegerezh. • Gwenn : Dever zo warnon.\n• Livioù all : Diwezhatoc'h. Setu-me ho sklav.\n• Gwenn : Bev eo ma mignoniezh.\n• Roz : Bervant eo ma c'harantez.\n• Ruz : Kredenn am eus en ho karantez. • Gwenn : Davedoc'h e ya ma soñjoù.\n• Limestra : Ma c'halon ne zisoñj ket. Ne c'hallan mui kuzhat ma c'harantez.\n• Gwenn : Feal eo ma c'halon.\n• Ruz : Digemm eo ma c'harantez.\n• Tan : Ho karout a ran mui-ouzh-mui. Ganeoc'h eo bet dihunet ma c'halon.\nBirvidigezh ar galon\nDiwar estlamm ne nac'hin netra ouzhoc'h. • Ruz : Ho karout a ran a-greiz kalon.\n• Ruz ha gwenn : Ho karantez eo ma c'hredenn.\n• Ruz ha mouk : Divrall eo ma c'harantez.\nBrasoc'h karantez goude ar groaz-se. Gwirion eo ma c'harantez. Gouzañv a ran pa dec'hit. (Diwar niver ar bleunioù er boked\ne ouzer eur an emgav.)\nLevenez ar galon\nNe welan nemedoc'h. Poan beurbadus. • Gwenn : Ho mignoniezh hepken a c'houlennan.\n• Mouk : Fiziek e choman. • Gwenn : Laouen ouzh ho karout.\n• Glas : Laouen gant ar spi a roit din.\n• Melen : Eürus e viot gant ma c'harantez.\n• Roz/Ruz : Don ennon emañ ho karantez.\n• Arwer : Lezit-me da c'hoanagiñ.\n• Glas : Ho froudennoù am doagn. Frankiz da zont. Perak bout diseblant ?\n• Unliv : Karantez nec'het.\n• Liesliv : Karantez faeet. Kontit war ma emroüsted. • Glas : Ho karout a ran tener.\n• Gwenn : Ho karout a ran gant fiziañs.\n• Melen : Ho karout a ran gant hevoud. Ho karout a rin da viken.\n• Gwenn : Krogit da'm c'harout.\n• Melen : Mennet on da vout\npep tra deoc'h.\nEeunded ar galon\nN'ho kredan ket. Ho karout a ran gant doujañs. Un eñvor nobl ha glan a virin ac'hanoc'h. C'hwi hepken a welan.\nGlan eo ma c'harantez. Liammoù a garantez.\nN'anavit ket ma foan. Na gemmomp ket. Diaes eo din mestroniañ ma c'harantez. Koun ha spi am eus.\nNerzh ar galon\nUn netraig am feuk. Ret eo bout evezhiek. Na'm ankouait ket. Amprouet eo ma c'harantez.\nJastrañ a ran gant ar garantez. Digalon oc'h. Gortozomp ar mare emsav. N'ouzit ket karout.\nHo tisprizoù a gounaan. • Gwenn : Karantez c'hlan.\n• Liesliv : Karantez uhelek. D'an holl e plijit.\n• Gwenn : Eveshait ouzhoc'h.\n• Roz : Na gontit nemet warnon.\n• Ruz : Ma c'harantez zo a-evezh warnoc'h. En em garomp an abretañ ar gwellañ. Hunvreal a ran ennoc'h. Gouzañv a ran en abeg deoc'h.\n• Brizhellet : C'hoantoù eürus.\n• Gwenn : Glanded ar ratozh.\n• Roz : Birvidigezh ar ratozh. Hoalet on gant ho karantez • Gwenn : Ne gredit ket em c'harantez\n• Roz : Eürus on en ho kichen\n• Ruz : Bepred e soñjan ennoc'h. Ul lizher zo bet daspaket.\nSoñj ac'hanoc'h a zalc'han bepred. • Brizhellet : Devit ma lizheroù.\n• Ruz : Deviñ a ran evidoc'h. Kontit warnon. Ma c'halon ho c'hoanta.\nC'hwi hepken am eus karet a-viskoazh.\nLaouen o karout. • Gwenn : Perak treiñ kein ouzhin ?\n• Melen : Dianaoudek oc'h.\n• Ruz : Dianzav ma c'harantez a rit. Karout ha goanagiñ a ran. C'hwi eo an hini genedusañ.\nLevenez ar garantez\n• Gwenn : Laouen o c'houzout ez oc'h karet.\n• Roz : Laouen o vezañ karet. • Gwenn : Karantez o huanadiñ.\n• Roz : Le a garantez.\n• Roz, bras : Rouanez ar galon\n• Te : Galanterezh.' Re vuan e tremen an devezhioù laouen. Eürus on p'ho kwelan.\nPrizañ a ran ho perzhioù mat. Don eo ma glac'har. Er begin emañ ma ene. Na kemmet oc'h !\nEsmae kentañ ar garantez\n• Glas : Karantez er boan.\n• Gwenn : Eñvorenn boanius.\n• Melen : Kañv kriz. (Daougementiñ a ra\nster ar bleunioù all) Didorrus eo ma mignoniezh. • Gwenn : En em garomp.\n• Mouk : Deoc'h eo ma c'halon.\nPerak emaon ken pell diouzhoc'h ? Had mat a strewan. Biken n'ho ankouain. Gouzout a garjen.\n• Gell : Serr eo ho kalon.\n• Melen : Netra n'ho hoal.\n• Mouk : Ne c'hellit mui karout. Disklêriadur karantez.\nMantret on gant ho trougiezh.\nJahinet on ganeoc'h. Komz deoc'h dre guzh a fell din. Bezit fiziañs ennon. Lorc'h zo ennon\nouzh ho karout.\nNe hunvrean nemet ennoc'h. Ra vo dianav hor c'harantez. Deoc'h eo ma soñjoù.\nMennout a ran ho karantez.\nDeviñ a ran hep gouzout deoc'h.\nNe 'm c'harit mui.\n(fr) Nouveau Larousse Universel, Librairie Larousse, 1948 – Levrenn 1, skeudenn-stag p. 745.\nAnvioù ar bleunioù\n(br) (fr) Geriadur Ménard\n(br) (fr) Fañch Duros, Herbarum vernaculi, La Digitale, 1991 (ISBN 978-2-9033-8336-7)\n(fr) Nathalie Chahine, Le petit livre du langage des fleurs, Éditions du Chêne, 2016 (ISBN 978-2-8123-1437-7) – Ma kavor orin arouezioù lod bleunioù.\n↑ (en) Ralph S. Solecki, Shanidar, the first flower people, Knopf, 1971 (ISBN 978-0-394-44511-3)\n↑ (fr) Florence Thinard, L'herbier des explorateurs, Éditions Plume de carotte, 2012 (ISBN 978-2-915810-91-2)\n↑ (en) Isobel Grundy, Lady Mary Wortley Montagu: Comet of the Enlightenment, Oxford University Press, 2001 (ISBN 978-0-19-818765-3)\n↑ (fr) Aubry de la Mottraye (1727), Voyages du Sr. A. de la Motraye en Europe, Asie et Afrique, Hachette Livre BNF, 2012 (ISBN 978-2-01-277840-5)\nAdtapet diwar « https://br.wikipedia.org/w/index.php?title=Yezh_ar_bleunioù&oldid=1851923 »


Pajenn:Le Clerc - Ma beaj Jeruzalem, 1902.djvu/149 - Wikimammenn\nPajenn:Le Clerc - Ma beaj Jeruzalem, 1902.djvu/149\nEnni e chome Izaï, e dad, ha tost d’ei e oa oc’h evesaat deñved pac’h eaz ar profet Samuel d’hen kaout ha da skuilh warnan oleo sakr ar rouane : kement-ze ’roe d’ean da c’hout e oa dibabet evit bean roue war Israel, pobl an Autro Doue.\nDa vil hanter kant vla goude, e kreiz ar goanv, pa oa an noz o kouean war Vetleem, ec’h errue enni daou veajour, eur pautr hag eur plac’h, o zeblante bean daou bried.\nGoulen a rejont lojan evel diavezourien, hag i, koulskoude, euz kær David : dont a rænt evit rei o hano d’an hini a rene Betleem a-beurz August, impalaer ar Romaned. Heman, a felle d’ean gouzout ar bla-ze ped a dud a zente outan, an evoa gourc’hemennet da bep-hini euz e zujidi mont d’ar gær a oa e dado o chom enni ha lakat eno e hano.\nHon daou ziavezour a deue euz a Nazaret. Marvad eo o stum a reaz d’ê bean digemeret fall ebarz an hoslalerio a c’houljont digor enne ; dre-holl e vije laret d’ê na oa ket a blas, petra bennag e weled e tlee ar wreg hep dale genel eur bugelik.\nGlac’haret braz e oant ha skorn a ræ hag erc’h a gouee.\nRed mad e oa d’ê, eta, en em dennan en eul læc’h goasked bennag, daoust pegen dister e vije. Mont a rejont, gant-se, en eun toull kleuzet dindan eur roc’hel, tost d’eun hostaleri : ar gleuzen-ze a dalvee da graou ’vit al loened digased gant an dremenidi. Etre eun azen hag eun ejen en em lak, gwellikan ma hellont, Jozef ha Mari, hag eno, da hanter-noz, e teu war an douar ar bugel a oant o c’hortoz.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/149&oldid=105405 »\nKemmoù diwezhañ degaset d'ar bajenn-mañ d'an 9 Eos 2017, da 22:46.


tabouret roulant ikea – snowify.me\nBy snowify on Tuesday, March 20, 2018\ntabouret roulant ikea ikea tabouret de cuisine tabourets bar ikea excellent tabouret bar rotin tourcoing cuir incroyable tabouret de ikea tabouret de cuisine tabouret bar stools with short back.\ntabouret roulant ikea tabouret de bar 65 cm ikea tabouret bistro bar stools.\ntabouret roulant ikea beautiful tabouret de bar ikea with tabouret de bar ikea pliant black tabouret stacking chairs set of 4.\ntabouret roulant ikea charmant luminaire salle a manger ikea 4 salle 224 manger gt assise gt tabouret de bar gt tabouret tournant 800x800jpg tabouret table basse.\ntabouret roulant ikea tabouret pour coiffeuse ikea avec tabouret coiffeuse ikea nils tabouret tabouret table haute sur idees de design de maison contemporaine idees et tabouret tabouret bar stools.\ntabouret roulant ikea finest tabourets bar la rochelle gris phenomenal tabourets de bar conforama tabouret ikea salle bain tolix pas cher with ikea tabouret bar cuisine with tabouret bas en anglais.\ntabouret roulant ikea tabouret roulant ikea inspirations avec tabouret roulant ikea collection et photo tabouret roulant ikea collection et tabouret copper bench.\ntabouret roulant ikea les meilleures idaes de la catagorie inspirations avec tabouret roulant ikea des photos tabouret roulant ikea tabouret bench.\ntabouret roulant ikea simple tabouret bar cuisine ikea tabouret bar cuisine affordable idee deco salle de bain ikea decoration ikea tabouret bar with tabouret de bar rouge ikea tabouret in english.\ntabouret roulant ikea tabouret ikea bois interesting with tabouret ika ikea tabouret bois pliant tabouret chairs.\ntabouret roulant ikea amazing tabouret bar cuisine tabouret bar fly tabouret de bar industriel fly nimes laque soufflant tabouret bar with tabouret de bar en bois ikea tabouret bar stool translation.\ntabouret roulant ikea beau tabouret roulant ikea et tabouret roulant ikea et chaise douche 2017 des photos bar en signe du tabouret definition.\ntabouret roulant ikea ikea raskog wall cabinets in kitchen by fouremptywalls tabouret en anglais.\ntabouret roulant ikea excellent tabouret de bar bois ikea et tabouret de bar ika cheap images concernant chaise de bar bois with ikea tabouret bois tabouret lemon metal stacking chairs.\ntabouret roulant ikea good ikea chaises bar ikea tabourets bar ikea tabouret bar franklin henriksdal de blanc with tabouret de with ikea tabourets de bar chaise tabouret en anglais.\ntabouret roulant ikea amazing best full size of design duintrieur de maison moderne tabourets cuisine modernes chaise with tabouret de bar bois ikea with ikea bar cuisine with white tabouret stacking.\ntabouret roulant ikea related post tabouret table stickley.\ntabouret roulant ikea tabouret ypperlig ikea salle a manger tabouret stools 24 inch.\ntabouret roulant ikea free tabouret bar creteil tete soufflant tabouret bois ikea industriel vintage bosse with tabouret de bar bois ikea tabouret bar stools with short back.\ntabouret roulant ikea chaise pour cuisine chaise pour ilot cuisine 0 tabouret snack en m233tal et bois laqu233 hauteur tabouret taboret definition.\ntabouret roulant ikea simple ikea tabouret bar cuisine chaise tabouret ikea formidable chaises hautes de cuisine tabouret bar bois ikea tabouret bar with ikea chaises de bar tabouret stools with back.\ntabouret roulant ikea ikea bar cuisine ikea tabouret bar cuisine tabouret de bar style baroque tabouret de bar landon cuir et mactal ikea bar separation cuisine with ikea tabouret bar stools.\ntabouret roulant ikea interesting tabouret ikea bois best bar en bois ikea galerie avec tabouret roulant ikea images jane creative tabouret ikea with ikea tabourets de bar definition tabouret de bar.\ntabouret roulant ikea good tabouret snack ikea latest interesting tabouret snack pas cher pau model incroyable tabouret scandinave ikea montessori tabouret snack ikea with ikea tabouret table legs.\ntabouret roulant ikea excellent chaise bar cuisine fabulous tabouret de cuisine tabouret snack ikea good ikea tabourets bar idee e chaise bar cuisine great chaise ikea with ikea black tabouret stackin.\ntabouret roulant ikea onder tabouret stools uk.\ntabouret roulant ikea pub ikea meuble tv trouver tabouret de bar ikea tabouret bistro bar stools.\ntabouret roulant ikea affordable chaise de cuisine ikea chaises bar ikea excellent je veux trouver mon tabouret de cuisine ou chaise de cuisine ikea with tabouret cuisine ikea tabouret definition.


Ai‘ta! » Lizher-digor : ar garta “Ya d’ar brezhoneg” dilezet get tolpad Gwened edan berr ?\nLizher-digor : ar garta “Ya d’ar brezhoneg” dilezet get tolpad Gwened edan berr ?\nD’an 8 a viz Meurzh 2016 hon eus kaset ul lizher digor d’ar Prezidant Tolpad Gwened, Pierre Le Bodo ha d’e besprezidant kentañ, Yves Questel, Maer Teiz-Noaloù, en deus freuzet ar garta “Ya d’ar brezhoneg” nevez zo.\nKaset eo bet al lizher-digor-mañ d’an holl besprezidanted ha kuzulierion kumuniezh tolpad Gwened ivez.\nAotroù Prezidant Kumuniezh Tolpad Kêrioù Gwened,\nE paouez bout nevesaet ha brasaet eo ti an embregerezhioù « Ar prism » e park ijinañ Kreistez Breizh, evit ur sammad argant publik a 1,8 M€, ha disoñjet eo bet ar brezhoneg àr ar panellerezh diabarzh ha diavaez bout nevez staliet (espres-kaer ?).\nNann-doujet eo bet c’hoazh ar garta « Ya d’ar brezhoneg » sinet d’an 9 a viz Gwenholo 2010 a-benn broudiñ implij ar brezhoneg er vuhez foran get Ofis publik ar brezhoneg. Skrivet e oa sklaer er garta e oa ret “gober gant an div yezh bep tro ma vez staliet panelloù nevez” ! Pal e oa tapout live 1 ar garta (4 live zo enni) e-kerzh 2 vlezad. 6 blez goude n’eo ket tapet al live 1…\nDiskouez a ra splann dismegañs tolpad Gwened e-keñver ar brezhoneg. Er memes tro e kaver ur pezh mell raktres prevez DIORREN PROJECT savet e teir yezh (galleg, brezhoneg ha saozneg), 100 m a di publik an embregerezhioù ! Un dra dibar e vo ar park tematek-se e Breizh en ur savadur a 800 m2 ec’h implij an teknologiezhioù nevesañ hag ar skeudennerezh 4D get ur budjed prevez a 2,7 M €.\nTraoù arall a ziskouez ne ya ket àr an tu mat politikerezh an tolpad e-keñver ar brezhoneg !\nlec’hienn internet nevez divrezhoneg (ur skouer a zo get ar rannvro ha get ti-kêr Gwened neoazh !)\nMaketenn nevez kelaouenn an tolpad daet da vout divrezhoneg (Gwir eo gwall treut niver a gerioù e brezhoneg betek-hen met gwashoc’h gwashañ e ya an traoù !) .\nNac’hiñ get tolpad Gwened arc’hantaouiñ ur raktres a-live kumuniezh « ti ar vro » kinniget ar kengevredad kevredigezhioù korn-bro Gwened « Emglev Bro Gwened » . Nac’het eo bet ar raktres evit an abeg e vehe graet kevezerezh get ofis publik ar brezhoneg peogwir e veze reit kentelioù brezhoneg get un den gopret ! peadra da (wall)huñvreal !\nMemes mod evit ar rouedad busoù KICEO ag an tolpad ! E miz Gwenholo 2016 e vo lakaet un termen d’an dileuridigezh servij publik (DSP) reit da TRANSDEV evit meriñ rouedad busoù ag an tolpad. Aketus e vimp é sellet pizh ma vo kemeret e kont ar brezhoneg ar wezh-man !\nSellet a reomp pizh ivez ma vo staliet ur panellerezh diabarzh par en div yezh e sez Tolpad Gwened (arouezennoù en div yezh get ar memes ment hrevez pennreolennoù Ofis ar brezhoneg).\nGoulenn a reomp groñs ivez ma vo kemeret e kont hor yezh ha sevenadur Breizh e darvoudoù kinniget d’ar skolidi (sonerezh, c’hoariva, program DECLICS) hag evit ar bageal-skol .\nPa vo komzet edan berr ag ar c’hendeuzadur etre tolpad Gwened, kumuniezh Al loc’h ha kumuniezh Gourenez Rewiz e c’houlennomp get dilennidi Tolpad Gwened profitiñ ag an degouezh-se evit lakaat e pleustr ur gwir politikerezh yezh youlek evit ar brezhoneg.\nA galon genoc’h, Aotrou Prezidant\nAr strollad Ai‘ta ! Bro Gwened\n« Raktresoù danvez prezidanted Skol-veur Breizh Izel evit hor yezh\nGalv “Stad a zifrae evit ar brezhoneg!” »


Loden gentan — XXII. - Wikimammenn\nLoden gentan — XXII.\nMoulerez Sant-Gwillerm, 1910 (p. 46-49)\n◄ Ar « bill » a frankiz (1829). — Finvaden Oxford Newman a gwita an iliz anglikan hag ac'h a da Rom. — Pusey a chom hanter-hent gant e iliz ritualist Eur bern protestanted, eus ar re disketan, en em ra katolik ►\nMemes tra e chomas a du gante, da vihanan a ziavêz, meur a buzead. Pusey hen e-unan, hep kondaoni Newman, n’eas ket e-mêz eus an iliz azeet. Pez a reas ec’h ê labourat evit ma teuje e genvreudeur protestant da hanvalaat mui-ouz-mui o c’hredenno ha dreist-oll o lido ouz re an Iliz Roman : ar re-man, war e veno, kredenno ha lido, a zo koz koz hag a dle bean re ar gwir Iliz, an Iliz abostolek. Ha setu an Iliz anglikan o c’henel, wardro ar bla 1850, eun ilizig neve, a zo a dra-zur, merc’h da Busey. He hano, ha pa ne ve nemetan, hen diskoue a-walc’h : ober a rêr anei an iliz pe ar sekten ritualist, evel pa larfe an nen « rumm al liderez » : fellout a ra d’ar ritualisted heuilh oll lido an Iliz roman evit ober ar zakramancho, betek an doare da govesaat.\nNeb ac’h a en o ilizo a gav anê, en diabarz, hanval-mik ouz re ar Gatoliked roman.\nPa ris ma zro en Kymri, ec’h is eun abarde bennak gant an otro Gwegan ha gant hon ambrouger, eur beleg yaouank eus Cardiff, d’ober eur bale betek Barry, eur porz-mor eus ar re ar muian pleustret eus ar vro. Ma daou c’henvreur a oa o tiviz en sôzneg ha me, e keit se, a zelle ouz al listri du a oa, digor gante o geno, o lonkan glaou douar, herran ma c’hallent. « Dre aman », eme hon ambrouger. Ha ni o vont d’e heuilh en eun ti hag a dle tud iliz bean o chom ennan : eur c’hrusifi bras a weled ’us d’an nor, mes en diabarz, a-dreuz d’eur weren.\nA-boan eo d’imp bean bet sonet ma teuas da digeri dirakomp eur manac’h yaouank, en e zorn eur brevial hanter zerret : « Eur c’habusin » emedon d’in ma-unan « koueet mat omp : evel er gêr, kouls laret. » Ha me, stad ennon, da heuilh ma zud dre an ti. Diou zal a dremenomp, tri pe bevar martolod enne, darn astennet war o gwele, darn azeet hag o vutunat ; neve debret eo gante o meren. Pez am eus me d’ober eo bepret sellet : d’ober petra silaou ar pez a lavar ar manac’h d’am c’henvreur ? Poan gollet e vefe. Memes tra e kav d’in gouzout breman pelec’h ec’h on : eun ti repu savet emichans evit digemer ar voraerien glanv pe dic’hrêt, ha dalc’het gant leaned katolik.\nD’ar chapel breman : dour biniget digant hon c’habusin ’n eur vont ebarz, hag eur c’hlin d’an douar evit azeuli an Otro Doue a zo du-hont ebarz an tabernakl, eur c’houlaouen o tevi dirakan. Neuze ec’h eomp da daoulinan war eur skaonig hag e pedomp eno eur pennad. Eur zell ouz ar pez a gempen ar chapel, limajo ha skeudennou, ha ni er-mêz. ’N eur vont war ma c’hiz e talc’han da zonjal ec’h ê bet menoziet mat ar gabusined pa o deus savet an ti-man, hag a galon vat eo e lakan ma frof en eur c’hef a welan ouz toull-nor en diabarz.\nPa o deus laret ma c’henvreudeur trugare ha kenavo d’am c’habusin, e c’houl an otro Gwegan ouzin : « Ac’hanta, kavet ’peus dereat pep tra en ti-ze ? — « Ya vat, emon-me. » — « Goût ouzoc’h pelec’h omp bet ? » — « Pelec’h ? Fe, en eun ti-repu katolik. » — « En eun ti-repu, ya : mes anglikaned eo ar venec’h hen dalc’h. » — « N’ê ket possibl ? » — « Gê ’vat. » — « Ar chapel koulskoude ? An tabernakl, ar goulou alum dirakan ? Poltrejo ar Werc’hez hag ar zent ? » — « N’eus fors. An anglikaned ritualist a gemer skouer diwar ar gwir Iliz evit an diavez eus ar relijion. » — « Hag o deus menec’h ive ? » — « Ya, bean o deus, mes nebeut. » Hag e tiskoueer d’in, war eur paper bet roet gant ma c’habusin, e zo savet n’eus ket pell en Bro-Zôz eun urz relijius protestant evit delc’hen, er porzio-mor, tier hag a ve ar voraerien enne evel er gêr : tri di a sort-se o deus breman.\nHa setu d’in aboe an de-se eun tamm muioc’h a skiant-prenan : na pa ne larfe al levrio netra d’in diwar-benn-ze, e ouifen e klask ar brotestanted ritualist kemer doare pidi an Iliz katolik. Dre fors mont war an tu-ze, ec’h int êt betek kemer ar govizion dre skouarn. « Hola ! ar wej-man avat » eme ar Parlamant « hola ! pell a-walc’h ec’h oc’h êt evelse. Wardre breman, wardre, ha da vat ! » Spontet ê otrone ha bourc’hizien an diou Gambr o welet relijion o bro o tostaat kement da Rom ma seblant mont d’en em naskan etre he daouarn. Pebez dizenor e vije bet ze evite, ha dreist-oll evit o roue ! Na ’nije ket gellet ken gouarn an ineo evel ma c’houarn ar c’horvo ! Ha ne oa ken nemet eur speuren danô, bean dizent ouz ar Pab, o tispartian an iliz ritualist diouz an Iliz roman. Evit teurel ar speuren d’an traou n’o doa ken ar ritualisted nemet laret eur gir, laret « Hon zad ! » da dad ar Gatoliked roman.\nNan ! kement-se na dlee ket c’hoarveout. Hag ar Parlamant o pidi arc’heskob anglikan York ha hini Cantorbery da varn ar ritualisted. Petra an nije grêt ar re-man, mevelien mac’h int dindan al liked a zo o ren ar vro, nemet kondaoni doare lidan ar ritualisted ? Hen ober a rejont en Lambeth, unan eus parouzio Londrez. Aboe en neus kouac’het hardiegez ar brotestanted, a zeblante mont ken buhan, gant o c’harg lido, war an hent a gas da Rom.\nAdtapet diwar « https://br.wikisource.org/w/index.php?title=Loden_gentan_—_XXII.&oldid=108522 »\nKemm diwezhañ d'an 27 Gwe 2017 da 14:28\nKemmoù diwezhañ degaset d'ar bajenn-mañ d'an 27 Gwe 2017, da 14:28.


Poltred Christoph Willibald Gluck gant Joseph Siffred Duplessis, 1775.\nChristoph Willibald Gluck, ganet e Erasbach d'an 2 a viz Gouhere 1714 ha marvet e Vienna e 1787, zo ur sonaozour alaman. Kelenner war ar c'han ha kelenner krav-kerdin Marie-Antoinette (a deuio da vezañ rouanez Bro-C'hall da c'houde) e oa. Degaset en deus mennozioù nevez d'an opera gant e adreizhadur. Degas a raio an dram en opera da skouer hag enebiñ a reas ivez a-enep ar piccinisted. Unan eus sonaozerien bouezusañ eus ar mare klasel eo hep disoñjal Joseph Haydn, Wolfgang Amadeus Mozart, Karl Ditters von Dittersdorf, Franz Krommer ha Carl Philipp Emanuel Bach.\nMab ur c'hoadour eus Bavaria e oa, e dad a oa soudard o servij priñsed Lobkowitz. Tad Christoph Willibald Gluck a gemeras, goude e servij, micher hengounel ar familh, e dad a varvo pinvidik memestra. Christoph Willibald Gluck en deus studiet e Skol-Veur prederouriezh Praha adalek 1731. Met a vihanik en deus bet donezonoù e-keñver ar sonerezh hag e dad a save a-enep d'an donezonoù-se. Desket en doa Christoph Willibald Gluck seniñ gimbard, benveg a ra nebeut a drouz, gellet en deus giz-se kuzhaat d'e dad e c'hoarie gant ur benveg sonerezh bennak. E 1734, e zeas kuit eus ti e dad evit bezañ muzisian e Vienna. Studiañ a reas e Milano e 1735 gant Giovanni Battista Sammartini, kelenner Gluck. E opera gentañ a vo savet e 1741 a-drugarez d'ar c'helenner. Operaoù all a savo da c'houde etre 1745 ha 1746 e Italia hag e Londrez. Kejañ a reas gant Lord Middlesex, rener Opera c'hoariva Haymarket. C'hoari a reas un opera e 1746 hag en deus graet berzh. Awenet eo bet gant ar vythologiezh evit krouiñ an opera-se, La Caduta de Gianti (Diskar ar ramzed) e anv. e miz Ebrel eus ar memes bloavezh e c'hoario Artamene hep Tigrane 1743. E-pad ur veaj e Bro-Saoz e tizolo sonerezh Georg Friedrich Haendel ha dont a ra da vezañ mignon-bras ar sonaozour Thomas Arne.\nKuitaat a reas Bro-Saoz ha beajiñ a reas e-pad 3 bloavezh etre (Dresden, Kopenhagen, Napoli ha Praha). E 1748, e lako da c'hoari e Aix-la-chapelle e Seminaride riconosciuta. Ar 15 a viz Gwengolo 1750 e timezas gant Maria Anna Pergin. N'o do bugel ebet asambles met advabet o deus ur verc'h, Marianne, ganet e 1759 ha marv abred e 1776. En em staliañ a reas e Vienna e 1752, e vicher a oa rener laz-senniñ priñs Saks-Hildburghausen ha mestr chapel. Kregiñ a reas da skrivañ operaoù-fent gall evit c'hoariva lez ar roue ha da c'houde e aozas tonioù dihued italian. Mignoned dezhañ a glasko kavout ur post el lez evitañ met c'hwitañ a raio. E 1759 eo anvet e c'hoariva al lez ha buhan a-walc'h en do ur pañsion digant ar roue. Kejañ a reas gant ar barzh Ranieri Simone Francesco Maria de Calzabigi ha gant ar c'horollour Gasparo Angiolini. Ganto e savas ur c'horolladeg-jestraouer: Don Juan e anv (1761). Ar bloavezh war-lec'h e aozo an opera Orfeo ed Euridice, pezh a roio adreizhadur an opera da c'houde, unan eus e bennoberennoù eo. E 1764 e roio un opera-fent, La rencontre imprévue, hag ar bloavezh goude e krouo div c'horolladeg ha div opera nevez, atav diwar skridoù-c'hoarigan Calzabigi, Alceste e 1767 ha Paride ed Elena e 1770.\nLakaat a reas e c'helennadur en opera gall hag e 1774, e c'hoarias Iphigénie en Aulide ha Orphée et Eurydice, troidigezh c'hall diwar e opera savet e 1762. Berzh-bras en do ganto met eneberezh a oa d'ar mare-se gant difennerien ar sonerezh italian, en ho fenn Niccolò Vito Piccinni. An tabut agano e 1777 gant Armide (da heul troidigezh c'hall Alceste (1776)) ha da c'houde gant Iphigénie en Tauride e 1779, ar berzh brasañ en do gantañ ha gant Echo et Narcisse, e c'hwitadenn vrasañ. Azeulet gant Joseph Martin Krauss, e paouezas koulskoude Gluck gant e vuhez muzisian. Labourat a reas en-dro war Iphigénie en Tauride e alamaneg ha krouiñ a reas kanaouennoù memestra met nac'hañ a reas mont da Londrez. Mervel a reas d'ar 15 a viz Du 1787 e Vienna.\nArtaserse, c'hoarigan Pietro Metastasio, c'hoariet e Milano d'ar 26 a viz Kerzu 1741\nDemetrio, C'hoari-gan Pietro Metastasio, c'hoariet e Venezia d'an 2 a viz Mae 1742\nDemofoonte, C'hoari-gan Pietro Metastasio, c'hoariet e Milano ar 6 a viz Genver 1743\nTigrane, c'hoariet e Krema d'ar 26 a viz Gwengolo 1743\nSofonisba , C'hoari-gan Pietro Metastasio ha Silvani, c'hoariet e Milano an 18 a viz Genver1744\nLa Finta Schiava, gant kenlabouradeg, C'hoari-gan Silvani, c'hoariet e Venezia an 13 a viz Mae 1744\nIpermestre, C'hoari-gan Pietro Metastasio, c'hoariet e Venezia an 21 a viz Du 1744\nPoro, C'hoari-gan Pietro Metastasio, c'hoariet e Torino ar 26 a viz Kerzu 1744\nIppolito, c'hoariet e Milano an 31 a viz Genver 1745\nLa Caduta de' Giganti , C'hoari-gan an abbat Vanneschi, c'hoariet e c'hoariva Haymarket e Londrez ar 7 a viz Genver 1746\nArtamene, opera e 3 akt, C'hoari-gan an abbat Vanneschi, c'hoariet e c'hoariva Haymarket e Londrez ar 4 a viz Meurzh 1746\nLe Nozze d'Ercole e d'Ebe , opera, C'hoari-gan dianv, c'hoariet e Pillnitz an 29 a viz Even 1747\nSemiramide riconosciuta, c'hoarigan Pietro Metastasio, c'hoariet en Aix-la-Chapelle ar 5 a viz Mae 1748\nLa Contesa de' Numi, serenata e 2 lodenn, c'hoariet e Charlottenborg an 9 a viz Ebrel 1749\nEzio, c'hoarigan Pietro Metastasio, c'hoariet e Praha ar 26 a viz Kerzu 1749\nIssipile, c'hoarigan Pietro Metastasio, c'hoariet e Praha e 1751-1752\nLa Clemenza di Tito, c'hoariet e Napoli ar 4 a viz Du 1752\nLes Pélerins de la Mecque ou La Rencontre imprévue, c'hoariet evit ar wech kentañ e Burgtheater Vienna e 1764\nLe Feste d'Apollo, c'hoariet e Parma ar 24 a viz Gouhere 1769\nAlceste, krouet e 1767 e Vienna, hag e 1776 e Pariz (troidigezh c'hall).\nIphigénie en Tauride, c'hoariet e Pariz an 18 a viz Mae 1779\nPhilemon et Baucis, c'hoarigan ha korolladeg\nOrfeo ed Euridice, c'hoarigan\nAdtapet diwar « https://br.wikipedia.org/w/index.php?title=Christoph_Willibald_Gluck&oldid=1688728 »\nKemmoù diwezhañ degaset d'ar bajenn-mañ d'an 15 C'hwe 2016, da 19:43.


Pajenn:Morvan - Buez ar Zent, 1894.djvu/375 - Wikimammenn\nPajenn:Morvan - Buez ar Zent, 1894.djvu/375\n26 a Vae\nsant philipp neri\nar c’houec’hved var ’nn ugent a viz mae\nPhilipp a ioa ganet e kear Florans enn Itali a dud a zoujans Doue, hag a roaz a-vihanik merkou anat euz he zantelez da zont. Goude beza great he studi, e oue kaset da di eunn eontr d’ezhan a ioa marc’hadour ha pinvidik-braz. Plijout a eure kement d’he eontr ma felle da hema sina he holl danvez d’he niz. Mes Philipp a reaz fae var ar fortun gaer-ze, hag a c’houlennaz kounje digant he dad hag he vamm da vont da Rom. Eno ec’h en em gargaz da ober skol da vugale eunn dijentil, hag epad ann amzer-ze e teskaz he-unan ar philosophi hag ann theoloji. Heb dale e oue unan euz ann habila tud iaouank euz he oad ; mes he humilite a rea d’ezhan kuzat he vouiziegez.\nD’ann ampoent-se e veve dija evel eur manac’h. Ne rea nemed eur pred bemdez, hag avechou zoken e chome tri devez dioc’htu heb dibri tamm. Aketuz oa da vizita ar seiz iliz veur euz a Rom, hag aliez e tremene ann noz e guered Kallist o sonjal e Doue hag er baradoz. Boaz oa ive da vont da velet ann dud klanv d’ann hospitaliou, ha sevel a eure eur vreuriez evit digemeret, servicha ha kelenn ann dud paour a deue da bardouna var beziou ann Ebestel.\nAnn tan euz a garantez Doue a ioa ker krenv enn he galoun ma veze klevet aliez o lavaret: « — O va Doue, p’e guir oc’h ken din da veza karet, perak n’oc’h euz-c’houi roet d’inn nemed eur galoun ? Perak da vihana n’eo ket brasoc’h ha ledanoc’h va c’haloun ? » Diou euz he gostou a deuaz da choueza hag erfin da derri dre ann nerz euz ann tan-ze.\nD’ann oad a C’houec’h vloaz ha tregont, he gonfesour a reaz d’ezhan kemeret ann Ursiou sakr, ha goude ma\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/375&oldid=137576 »


4 Izili brudet\nE 1912 e kuitaas Maurice Duhamel Kevredigez Broadel Breiz (URB) asambles gant Emil Masson, Camille Le Mercier d’Erm, Frañsez Vallée ha Loeiz Herrieu evit krouiñ ar Fédération régionaliste de Bretagne.\nDa-heul unan eus emvodoù an URB e voe krouet Goursez Vreizh d'an 31 a viz Eost 1900 e Gwengamp. Pep hini eus an izili a gemeras ul lesanv hag un titl barzh. Harpañ a rae izili ar C'hoursez holl an obererezhioù a-du gant sevenadur ar vro e kevrennoù an URB, pe er C'hoursez. Evel-se e voe krouet Ti Kaniri Breiz.\nAdtapet diwar « https://br.wikipedia.org/w/index.php?title=Kevredigezh_Vroadel_Breizh&oldid=1841293 »\nKemmoù diwezhañ degaset d'ar bajenn-mañ d'an 12 Gou 2019, da 06:47.


Agnese del Maino, ganet war-dro 1401 ha marvet d'an 13 a viz Kerzu 1465, a oa ur briñsez eus Milano, merc'h da Ambrogio del Maino a oa kont palatin ha kestor dug Milano.\nDaou vreur he devoa, Lancillotto hag Andreotto, o daou e lez hag e kuzul an dug..\nAgnese del Maino, serc'h da Filippo Maria Visconti, dug Milano, er XIVvet kantved\nAgnese del Maino gant he merc'h Bianca Maria Visconti .\nDont a reas da vout serc'h da Filippo Maria Visconti (23 a viz Gwengolo 1392- 13 a viz Eost 1447), diwezhañ dug Milano eus an Tiegezh Visconti.\nDiv verc'h he doe gant an dug:\nBianca Maria Visconti (31 a viz Meurzh 1425- 28 a viz Here 1468), a voe anvet dugez Milano e 1450, eviti da vout bastardez; dimeziñ a reas da Francesco Sforza, ha gantañ e tremenas dugelezh Milano eus an Tiegezh Visconti d'an Tiegezh Sforza;\nMet bugel ebet n'en doe an dug digante, ha se zo kaoz e c'houlennas digant an impalaer Sigismondo di Lussemburgo anavezout Bianca Maria evel hêrez dezhañ. E 1431 e voe kaset mamm ha merc'h da chom da gastell Abbiate, a zo Abbiategrasso hiriv. Filippo Maria en devoa roet urzh da aozañ ur ranndi ma c'hallje Bianca vihan kreskiñ e-kichen he mamm.\nDaou boltred anezhi zo anavezet, hag a weler amañ o-daou, met n'ouzer ket gant piv int bet graet.\nAgnese del Maino zo unan eus tudennoù ar c'hoarigan Beatrice di Tenda gant Vincenzo Bellini e 1833. Anna del Serre an hini a oa Agnese pa voe c'hoariet da gentañ en Teatro La Fenice e Venezia d'ar 16 a viz Meurzh 1833.\nAdtapet diwar « https://br.wikipedia.org/w/index.php?title=Agnese_del_Maino&oldid=1974022 »


Pajenn:Catechis, 1817.djvu/197 - Wikimammenn\nAr Scritur sacr a verq, hac an experianç a ra guelet da be sort malheurio eo exposet ar re so sujet d’ar viç infam-se. En em exposi a reont da gometi mil disurs, da rouinàn o famil, da avanç ar momet eus o maro ; en em laquaat a reont dindan gondition al loenet brutal ; coll a reont o ræson ; miliguet int gant Doue, destinet d’ar poanio eternel, ha bezàn int ar vez eus an dud. Ar viç-se a so ar sourcen a gals a bec’hejo-all. Ar joa sot, ar c’homso lous hac imprudent, an impurete, ar c’holl eus ar ræson eo ar suito ordinal eus ar gourmandis. An temperanç, ar yun, ar binigen eo ar remed a enep pec’het ar moc’h daou-droadec. Bezet sobr, pedet ha veillet, eme an Abostol ; rac an dud gourmand ne anaveont nep Doue nemet o c’hoff. En em goll a reont, ha lacat o gloar er pez a ra o mez.\nAr goler a so ur mouvamant, un transport violant hac un desir direglet d’en em vengi. Ar goler a so condaonet evel ur pec’het bras. Privàn a ra a Rouantelez an env. Ar goler a den eus an ourgouil, an anvi, an avariç. E bugale eo ar c’hanno, ar processo, an insult, an desir d’en em vengi ha da noas, a vechio memes an inimitie hac ar muntr. Evit remedia d’ar goler eo ret e c’harreti er c’hommançamant, en em habitui d’ar batiantet, d’an humilite, ober reflexion quent evit coms pe ober netra, ha surtout enpad ar goler. Ar goler a so un transport violant ha direglet. Bezàn so ur sort coler just ha reglet dre ar ræson, peini a henver zel, indignation ha coler santel ; rac n’en deo excitet nemet dre ar of-\nAdtapet diwar « https://br.wikisource.org/w/index.php?title=Pajenn:Catechis,_1817.djvu/197&oldid=117780 »\nKemmoù diwezhañ degaset d'ar bajenn-mañ d'an 2 Eos 2018, da 15:12.


Irmingard Hespengau - Wikipedia\nIrmingard Hespengau (hervez hec'h anv alamanek), pe Ermengarde de Hesbaye (hervez hec'h anv gallekaet), pe Irmengarde, (war-dro 778 – 818) a oa merc'h d'ar c'hont frank Ingram, kont Hespengau (war-dro Liège), a oa un niz da Rotruda Trier, gwreg Karl Martel, ha da Hedwig Bavaria. Dimeziñ a reas da Loeiz an Deol a oa roue Akitania, roue Italia, roue ar Franked, hag Impalaer santel.\nGanet e oa Irmingard Hespengau war-dro 778 e douaroù he zad, Ingram. War-dro 794 e timezas da vab Karl Veur, Loeiz an Deol. Dezhañ e roas c'hwec'h bugel :\nLotar Iañ en 795, ganet en Altdorf, Bavaria ;\nPepin Iañ Akitania en 797 ;\nAdelaid, war-dro 799, marteze gwreg da Roparzh ar C'hreñv, marteze mamm da Odo, kont Pariz, ha da Roparzh Iañ Bro-C'hall\nRotrude, e 800\nHildegard en 803 ; Matild a veze graet anezhi ivez. Dimeziñ a reas da Gerard, kont Auvergne, ha gallout a rafe bezañ mamm da Ranulf Iañ Poitiers.\nLoeiz II ar German en 806.\nImpalaerez e teuas da vout, war un dro gant he fried, da varv Karl e 814.\nBernez, roue Italia ha niz da Loeiz, fiziañs gantañ e-barzh lealded ar vrezelourien frank kaset dezhañ gant an impalaerez, a voe prizoniet gante, kaset da Aachen ha kondaonet d'ar marv e 818, dre ma oa o klask aozañ un emsavadeg. Kurunennet e voe Loeiz hag Irmingard e Reims gant ar pab Stefan IV e miz Eost eus ar bloaz 814.\nLevezon bras he devoa war he fried, hag evit kadarnaat galloud he bugale e klaskas argas tud all an tiegezh impalaerel. War hec'h alioù e voe kaset bastarded Karl Veur (Drogon, Hugo ha Tierry) da vanatioù.\nMervel a reas d'an 3 a viz Here 818 en Anje, goude bet oc'h ober un dro ensellout er rouantelezh gant he fried. Un nebeud bloavezhioù goude ec'h addimezas Loeiz da Judit Bavaria.\nAdtapet diwar « https://br.wikipedia.org/w/index.php?title=Irmingard_Hespengau&oldid=1824011 »\nIstor ar Franked\nLoeiz an Deol\nKemmoù diwezhañ degaset d'ar bajenn-mañ d'an 10 Gen 2019, da 21:12.


Mirdi Pont-Aven - Bretagne Musées\nVakañsoù-skol (an holl dakadoù) : a Veurzh da Sul eus 10e da 6e\nC’hwe., Meur., Du, Kzu : a Veurzh da Sul eus 2e da 5e30\nEbr., Mae, Mezh., Gwen. ha Here : a Veurzh da Sul eus 10e da 6e\nGoue. hag Eost : sul-ouel-pemdez (a Lun da Sul) eus 10e da 7e\nSerret e vez d’ar 25 a viz Kerzu, d’al Lun nemet e mizioù Gouere hag Eost.\nDigoret e vo ivez d’al Lunioù 30 a viz Ebrel ha 7 a viz Mae, d’ al Lun-Fask ha d’ al Lun-Gwenn\nPriz leun : tud deuet a-hiniennoù : 7 € ha 5 € (pa ne vez ket un diskouezadeg verrbad)\nPriz digresket : tud yaouank etre 18 ha 26 vloaz, studierien, tud ur Paseporzh Sevenadurel (KD29) ganto, kelennerien, koskor Ministrerezh ar Sevenadur, CNAS (Poellgor Broadel an Ober Sokial), CEZAM, Kenwetur-arz, mignoned Mirdi Orsay, Mirdi al Louvre ha Mirdi an Orañjeg e Pariz : 5 € pe 3 € (pa ne vez ket un diskouezadeg verrbad) ; strolladoù tud deuet ouzhpenn 10 den : 4 € dre zen\nDigoust : dindan 18 vloaz, klaskerien labour (diskouez ur brouenn 6 miz kozh d’ar muiañ), kazetennerien, mirourien ar glad, buhezourien ar glad, heñcherien-jubennerien, heñcherien-prezegerien, tud ar gartenn ICOM (Kuzul Etrebroadel ar Mirdioù) ganto, izili eus Mignoned Mirdi Pont-Aven ha/pe eus Mirdi ar Pesketaerezh e Konk-Kerne, tud nammet hag o ambrougerien (diskouez ur gartenn divarregezh).\nPriz digresket evit ar re a ziskouez ur bilhed da vont e-barzh an Dalc’had Hélène & Edouard Leclerc evit ar Sevenadur (FHEL) : www.fonds-culturel-leclerc.fr\n(c) Musée de Pont-Aven\n(c) P. Gérard\nBevit un darvoud arzel ne c’halloc’h ket ankouaat e kalon kêr al livourien ! Un hentad nevez-flamm zo kinniget evit gweladenniñ Mirdi nevez Pont-Aven, unan bev ha talvoudus evit ar familh a-bezh. Lakaat e reer ar weladennerien da splujañ e kened « Skol Pont-Aven» gant un 200 bennak a livadurioù hag a oberennoù war baper. Anavezet eo ar skol vrudet-se diouzh livioù rik lakaet a-blad gant linennoù a c’hronn stummoù eeunaet. Gant stignadoù liesvedia evit an holl e c’haller kompren pebezh birvilh a oa e Pont-Aven e bed an arzoù e fin an XIXvet kantved a-drugarez da Baul Gauguin, da Émile Bernard, da Baul Sérusier, hag ivez da Vaurice Denis.


Bretwalda, pe Brytenwalda pe bretenanwealda a zo ur ger hensaoznek deuet war wel evit ar wech gentañ er c'hronikl angl-ha-saoz en IXvet kantved. Implijet e vez da ziskouez renerien eus ur rouantelezh angl-ha-saoz a veze mestr war ar rouantelezhioù arall. N'eo ket sklaer pe implijet e oa ar ger-mañ gant ar rouaned-se o-unan pe ijinet e oa bet en IXvet kantved.\nRouaned Mercia, a oa e-touez ar rouaned pouezusañ, adal ar VIIvet kantved betek an IXvet kantved, ne vezent ket anvet Bretwalda morse. Se a zo peogwir e oa bet skrivet ar c'hronikl e Wessex, ur stad a oa enebet he renerien ouzh re Mercia.\nRoll ar rouaned a oa Bretwaldaed hervez Beda Venerabilis[kemmañ | kemmañ ar vammenn]\nÆlle Sussex (488–c.514)\nCeawlin Wessex (560–92, marvet 593)\nÆthelberht Kent (590–616)\nRædwald East Anglia (c600–24)\nOswald Northumbria (633–42)\nOswiu Northumbria (642-70)\nAdtapet diwar « https://br.wikipedia.org/w/index.php?title=Bretwalda&oldid=1854161 »


Pajenn:Heuriou brezonnec ha latin.djvu/561 - Wikimammenn\nPajenn:Heuriou brezonnec ha latin.djvu/561\nhini a vev hac a rên gueneoc’h ha gant ar Speret, etc.\nEvelse bezet grêt. tionis præmia in coelo mereamur. Per eumdem, etc.\nSant Mikeal, Arc’hel, an navet devez varnuguent eus a vis Guengolo.\nAN hano-ma (Mikeal) a sinifi (piou so henvel ouz Doue ?), abalamour, pa fallas da Lucifer (pehini oa er gommançamant ar c’haëra Æl) beza henvel ouz Doue ha pignat quen huel hac en, ma resistas outan sant Mikeal o lavaret ar c’homsou-ma (Piou so henvel ouz Doue ?) ; ha neuse souden e oe precipitet Lucifer eus an eê bete gouelet an ifern assambles gant an ælez all he gonsortet, pere a ïoa en em renquet a un tu ganta da gombati ouz an Arc’hel sant Mikeal hac ouz an Ælez mad all, pere ho zrec’has oc’h en em soumeti oll da Zoue gant ho c’habiten sant Mikeal. Dre ar superbite hac an orgouil eta eo en em gollet Lucifer hac he Ælez revoltet, pere so rentet brema diaoulou dre ar pechet-se, eleac’h er c’hontrol ma’z eo em sauveteet sant Mikeal hac an Ælez mad all dre an humilite hac ar soumission, evit rei deomp da entend e vezimp collet ive mar bezomp superb hac arogant, hac e vezimp salvet mar bezomp douç hac humbl e galon evel an Ælez santel.\nPeguement bennac ma’z eo galvet ar gouel-ma gouel sant Mikeal, abalamour maz eo ar Prinç eus an Ælez santel, e solennisomp couscoude hino ive gouel an oll Ælez assambles, rac ma aparchantont ouz an Ilis ha ma ho deveus J.-C. evit pen couls hac an dud , ha ma jouissont eus ar memes eürusdet pehini a esperomp-ni da gaout en ho c’hompagnunez. Un interest bras hon eus da veza devot da sant Mikeal, abalamour ma’z eo ar protectour general eus an Ilis caiholic, ha particulieramant eus ar rouan-\nAdtapet diwar « https://br.wikisource.org/w/index.php?title=Pajenn:Heuriou_brezonnec_ha_latin.djvu/561&oldid=100909 »\nKemmoù diwezhañ degaset d'ar bajenn-mañ d'an 7 Ebr 2017, da 12:25.


eskob - Wikeriadur\nDiwar ar ger latin episcopus\neskob /ˈɵskɔp/ gourel (liester : eskeb, eskibien)\nDen a iliz, er relijion gristen, e penn un eskobva.\nHiviziken, war o meno, ur person, ur c'hure a dlee bezañ anvet en e barrez gant ar c'houarnamant : eskob na pab ebet n'o doa da welet war gement-se. — (Lan Inizan, Emgann Kergidu 1, Brest, 1877, eil emb. Al Liamm 1977, p. 13.)\n« Petra ? » emezo, « daoust ha ne lavares ket, araok, e vijes eskob ? » — (Lan ar Bunel, Laouig ar Penker eun danvez beleg, Moulerez straed ar C'hastell, Brest, 1929, p. 20.)\nGraet o devoa kement-se, emichañs, evit dougen bri d'ar Vikel Vras, ha d'an Aotrou 'n Eskob, hag e gwirionez, ... — (Jarl Priel, Va Zammig Buhez, Al Liamm, 1954, p. 34.)\nAn eskob a zo eun ibil houarn boutet e laz an arar da harz al lagadenn da rampoud. — (Jules Gros, Le trésor du breton parlé Deuxième Partie, 1970, p. 151.)\nanv-tiegezh : an Eskob (troet da Lescop gant ar velestradurezh c'hall)\nalamaneg : Bischof (de)\nalbaneg : epishkopi (sq)\ndaneg : biskop (da)\nesperanteg : episkopo (eo)\nfaeroeg : biskupur (fo)\nfinneg : piispa (fi)\nfrizeg : biskop (fy)\ngalleg : évêque (fr)\ngresianeg : επίσκοπος (el) (), δεσπότης (el) ()\nhensaozneg : biscop (ang)\nindonezeg : uskup (id)\nislandeg : biskup (is)\nitalianeg : vescovo (it)\nkembraeg : esgob (cy)\nnederlandeg : bisschop (nl)\nnorvegeg : biskop (no) , bisp (no)\npapiamento : obispo (*) , obispu (*)\nperseg : اسقف (fa)\npoloneg : biskup (pl)\nportugaleg : bispo (pt)\nrusianeg : архиерей (ru) (arhiiérieï)\nsaozneg : bishop (en)\nspagnoleg : obispo (es)\nsvedeg : biskop (sv)\ntchekeg : biskup (cs)\nturkeg : piskopos (tr)\nAdtapet diwar « https://br.wiktionary.org/w/index.php?title=eskob&oldid=227120 »\nKemmoù diwezhañ degaset d'ar bajenn-mañ d'an 14 Kzu 2016, da 07:26.


Abderrazak El Albani — Wikipedia\nAbderrazak El Albani\nMont da :\tmerdeiñ, klask\nAbderrazak El Albani a zo un douarour, kelenner e skol-veur Poitiers. Kas a ra e labour glaskerezh da benn e skipailh HydrASA an ensavadur IC2MP, ur gevrenn glaskerezh eus skol-veur Poitiers hag ar CNRS.\nGanet eo bet e Marrakech, ha studiet en deus e skol-veur Lille 1 e Bro-C'hall. Savet en deus un dezenn doktorelezh a zouarouriezh hag a zouargimiezh c'houelezennek er skol-veur-se e 1995. E-pad daou vloaz (1996 ha 1998) en deus labouret e skol-veur Kiel en Alamagn. Embannet en deus meur a bennad skiantel diwar-benn an henendroioù, an douarvevoniezh hag an diagenezenn en diazadoù gouelezennek.\nAnavezet eo dre m'en deus dizoloet ar fosiloù koshañ (2,1 miliard a vloazioù 'zo) eus organegoù lieskelligel e Gabon, ar pezh a roas ur sell nevez war orin an organegoù-se.\nAdtapet diwar « https://br.wikipedia.org/w/index.php?title=Abderrazak_El_Albani&oldid=1787280 »\nKemmoù diwezhañ degaset d'ar bajenn-mañ d'an 16 Meu 2018, da 16:26.


Kaozeal:Sant-Petersbourg - Wikipedia\nLenn a ran Sankt-PeterSburg gant un S, e levr Jarl Priel : Va buhez e Rusia. Ur fazi zo eta en titl met daoust hag implijet eo bet ar stumm-se gant unan bennak all? Daoust ha ne vefe ket gwell eeunaat an anv ha lavaret evel ma rafemp e brezhonegerien dirusek ma'z omp (me atav da vihanañ) : SaNT-PeterSbourg. Pe lakaat daou bennger gant un adkas eus Sankt-PeterSburg da SaNT-PeterSburg hepken --Kadwalan 11 Mez 2007 da 16:48 (UTC)\nA-du ganit. An anvioù gant sant zo aes ha naturel o brezhonekaat. Bianchi-Bihan 12 Mez 2007 da 07:34 (UTC)\nFeketal[kemmañ ar vammenn]\nLenn a ran da skouer, goude bout feketet un tamm :\n"Deraouet e oa e Sant Petersbourg kêr-benn ar vro, ar reveulzi..." Yeun ar Gow, Al Liamm Nnn 177, p.259 (meneget e geriadur R. ar Porzh, pennad deraouiñ.\nENVB.GWAL.10 p.67 bez' e voe kannadour�arme e Sant-Petersbourg, meneget er Geriadur Istorel, er pennad "kannadour-arme" --Kadwalan 11 Mez 2007 da 22:47 (UTC)\nNe soñj ket din e teu "Sankt-Petersbourg" diwar an alamaneg, diwar ar ruseg ne lavaran ket. Jarl Priel ne oa ket alamaneger met ur mailh e oa war ar ruseg poz dezhañ e-unan.Ne vez implijet ar stumm-mañ eus anv ar gêr-se nemet gantañ.--Kadwalan 12 Mez 2007 da 07:13 (UTC)\nRet e vije dit sellet ouzh ar stumm alamanek.\nEn istor eo bet an alamaneg ur yezh bras he levezon e lez an tsar Pêr. Diouzh a ouzon ne oa ket bet dibabet un anv rusek gantañ evit e gêr. Ha gant an dzarez Katell (kemmadur ts/dz), un alamanez, e vo roet ton d'an alamaneg ivez.\nEvit an "s", ma n'eo ket eus an alamaneg e teu, eus a belec'h? An dro-berc'hennañ eo. Tre evel e saozneg e en:Peterstown, en:Petersborough, en:Johnstown, hag all. Bianchi-Bihan 12 Mez 2007 da 07:34 (UTC)\nLenn a ran ivez Sant-Petersbourg e levr istor Diwan evit an trede klas, p. 4. Setua ra pevar skrivagner a-enep unan memes tra.\nGwir eo ez eo ur ger alamaneg a orin, evel just, met dre ar rusianeg ez eo deut stumm Jarl Priel e brezhoneg. --Kadwalan 12 Mez 2007 da 17:02 (UTC)\nGant ar brav hag an aes e oa "Leningrad" Neal (Kaozeal) 14 Mae 2008 da 15:42 (UTC)\nDibab ebet a zo bet graet ? Padal e welan o peus o toullad arguzennoù ha displegadennoù. Ha posubl e vefe dibab bremañ ? A galon --Y-M D 22 Gwe 2009 da 13:33 (UTC)\nKen brav all e oa Petrograd.193.52.64.243 22 Gwe 2009 da 13:49 (UTC)\nN'eus /s/ ebet etre "Peter" ha "bourg" ; setu amañ distagadur Санкт-Петербу́рг [sankt pʲɪtʲɪrˈburk] Sankt-Peterbourg (ha Leningrad, Petrograd, Piter) :\n--90.32.34.101 18 Ebr 2020 da 20:24 (UTC)\nYa, s ebet e rusianeg, padal un s e galleg, hag ar vrezhonegerien zo levezonet gant eben dreist-holl. Neuze ne gavan ket diot chom gant an s-se. Sant-Petersbourg zo tostoc'h ouzh an doare brezhonek da zistagañ an traoù. D'ar c'hontrol e kavan diaes da zistagañ Sankt-Peterbourg e brezhoneg peogwir ne vez ket rollet an r gant kalz a dud ken, ket ganin bepred, gant ar rusianegerien ne lavaran ket.--Arko (kaozeal) 18 Ebr 2020 da 21:13 (UTC)\nAdtapet diwar « https://br.wikipedia.org/w/index.php?title=Kaozeal:Sant-Petersbourg&oldid=1871468 »\nKemmoù diwezhañ degaset d'ar bajenn-mañ d'an 18 Ebr 2020, da 21:14.


Buhez ar Sent/1912/Gwennole - Wikimammenn\nBuhez ar Sent/1912/Gwennole\n◄ Jaoua Gwennole Kasimir ►\nFregan ha Rhigall a deuas evelse da gaout peb a varchosiad kezeg kaer ; mes dalc’h-mat e save tabut etreze da c’hout da biou oa ar re vuhannan. Setu m’en em glevjont eta, eun devez, d’ober eur redadeg gant ar re wellan a bep tu. Kement-se a oe grêt, da gredi eo, war an trêz ; reier an torrôd oa ar pal. Pôtred yaouank skanv a bign war ar c’hezeg, mes ar re-man, o vezan ne oa ket barrek kaer ar re a oa gante, e lec’h mont war eün gant o hent, a yee a-gle hag a-zeou. Eur marc’h hepken, war e gein Maël, mab yaouank Konomaël, gwestegnet ha reizet gwelloc’h gant e varc’heg, a gerz eun tenn etrezek al lec’h a oa da dizout. Tud Fregan, o welet kement-se, o vezan ma oa Maël diouz o zu, a oa lorc’h ennê hag a lakas an hekleoiou tro-war-dro da dregerni gant o youc’hadennou laouen.\nDaoust ma oa trec’h, hag a-bell, d’e venec’h, dre e c’halloud hag e ouiziegez, Gwennole a oe bepred izel a galon, evel eur bugel, ha troet gant ar binijen. Bara heiz oa e vagadurez ; eur c’holc’hedad krec’hin gwez e wele ; epad ar c’hoareiz, ne gemere nemet daou bred er zun.\nMes daoust ma oa striz en e genver e-unan, ne oa ket rok en kenver ar re-all ; ne oa ket uheloc’h an eil ger d’ezan evit egile. Bepred e veze laouen ha netra n’helle strafilhan e ene.\nGwennole a varvas er bla 532. O c’houzout e oa tost d’e dremenvan, daoust ne oa ket klanv c’hoaz, e vodas e venec’h hag e kimiadas dioutê. Goude-ze, e lavaras an oferen hag e kommunias dindan doareou ar bara hag ar gwin. Neuze, en e zav en kreiz an ôter, harpet war daou eus e venec’h, e tremenas hep poan, d’an 3 a viz meurz.\nSant Gwennole a veze laouen dalc’h-mat ; e boaniou an evoa koulskoude, evel ma ’n eus pep den, mes n’hellent ket noazout ouz peuc’h e ene ; kemeromp skouer warnezan, rak an dristidigez a zo unan eus ar c’hlenvejou gwasan a c’hell kregi en den !\nAn dristidigez a bella ar Spered-Santel, rak ar Spered-Santel eo al levenez memes, hag abalamour da ze, e ve lavaret eus eun den hag an eus levenez gwalc’h e galon, eo laouen evel ar Spered-Santel.\nAn dristidigez, ma lak ar Spered-Santel da bellât diouz an ene, n’eus ket par d’ezi, war dâl eun den, kennebeut, evit lakat an drouk-spered da dostât outan.\nBep gwech m’en em laouennaomp herve Doue, bep gwech e roomp eur laz d’an drouk-spered, eme Origen. Quoties in Deo gaudemus, toties diabolum flagellamus.\nAn dristidigez, ma ra droug ha droug bras d’an ene, ne ra ket a vad d’ar c’horf kennebeut, pell ac’hane. Ma lak an ene da gouezan prim etre skilfou an drouk-spered, e lak ive ar c’horf da gouezan en tenvalijen ar be, kentoc’h evit ne oa dleet : an dristidigez eo c’hoar ar follente.\nGwelet ho peus bet, marteze, ar c’hreiz hag an traou eus ar meneziou uhel, goloet a goumoul, skoet gant barrou arne spontus, epad ma ve o c’hribennou beuzet en sklerijen dudius an heol. Evelse e tle bezan hon ene, en kreiz hon brasan poaniou a gorf, a spered, pe a galon ; laouen bepred, ha daoust da bep tra, rak, eme sant Fransez a Zal, eur zant trist a zo trist e zantelez.\nAdtapet diwar « https://br.wikisource.org/w/index.php?title=Buhez_ar_Sent/1912/Gwennole&oldid=34271 »\nKemmoù diwezhañ degaset d'ar bajenn-mañ d'an 18 Meu 2012, da 19:44.


Pajenn:Le Clerc - Ma beaj Jeruzalem, 1902.djvu/308 - Wikimammenn\nPajenn:Le Clerc - Ma beaj Jeruzalem, 1902.djvu/308\nda skrivan. C’hwel aman ar gir gallek a deu gantan ar wech-man « Merci ! » Gir berr, ha koulskoude eur gir hag a zo talvouduz evidomp.\nGoude skrivan, dibri. Daoust ha na ve ket roet da zibri d’hon fautrik evel e ve græt d’ar poupigo ? Nan, nan. Evit diskoel d’imp penauz en em vag ar pautrik, e lak al leanez eun tamm bara sec’h dindan e ibilh-skoa, hag ouz e dreid eun toullad kakaouetenno, freuz bihan sec’h henvel aoalc’h ouz filbich ar gwe fau.\nHa kenkent ar monsik o kregi gant e zent en e vara. Goude peb begad e tiblusk diou pe daer gakaoueten gant bizied e dreid, ha, gant e dreid adarre, e toug anê d’e c’heno ’vit chakat ’nê wardro gant ar bara.\nBiskoaz kement all n’hon deuz gwelet. N’hen ankouafomp birviken, ha gellout ’ra ar monsik hag e gonsorted kredi na vefont ket ankouaet ganimp en o ezommo.\nAr re ’zo war al labour. — Eur pautr koz, — Klanvourien diavæz.\nEuz ti ar vugale grenn ec’h eomp da di o breuder hag o c’hoarezed henan.\nAr re-man a disker d’ê eur vicher. Ar merc’hed a ra darn anê dantelez gant an dorn, ha dam all, war ar\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/308&oldid=105134 »\nKemmoù diwezhañ degaset d'ar bajenn-mañ d'an 7 Eos 2017, da 14:59.


970 milion a euroioù postet evit Breizh · Région Bretagne\nDegemer > Hor c’heleier > 970 milion a euroioù postet evit Breizh\nD’ar Meurzh 15 a viz Meurzh, e Roazhon, e oa bet sinet ar gevrat steuñv Stad-Rannvro (KSSR) 2021-2027 gant Emmanuel Berthier, Prefed evit Rannvro Breizh, ha Loïg Chesnais-Girard, Prezidant Rannvro Breizh, dirak ar C’hentañ ministr, Jean Castex.\nSinadur ar gevrat steuñv Stad-Rannvro nevez © Thomas Crabot\nSetu aze an arc’hant a vo postet e-kerzh 6 vloaz hervez KSSR.\nSavet eo bet ar gevrat-mañ diwar ur c’henlabour etre ar Stad hag ar Rannvro hag asambles gant ar strollegezhioù a zo e-barzh Kuzuliadeg tiriadel an obererezh publik (KTOP), ha goulennet ez eus bet gant an dud reiñ o ali. Ganti e lakaer tremen 970 milion a euroioù evit Breizh e-kerzh 6 vloaz evit 5 dalc’h boutin.\nUn engouestl a-stroll adnevezet\nGant ar gevrat steuñv Stad-Rannvro nevez lakaet e pleustr e kroger gant un engouestl hag ur striv boutin e-keñver an arc’hant a-berzh ar Stad (48%) hag ar Rannvro (52%) evit ar chanterioù da vezañ kaset da benn da gentañ-penn :\n5 dalc’h pennañ evit Breizh\nAr fed m’eo ur c’hourenez ;\nKreñvaat an diorren ekonomikel ha sokial ;\nDelc’her gant kempouez an tiriad ;\nAn treuzkemmoù ekologel ;\nDelc’her gant an unaniezh sokial.\nPerzhioù Breizh liammet ouzh ar mor anavezet ha kadarnaet gant un engouestl kreñv a-berzh ar Stad hag ar Rannvro.\nUr budjed diazez a-ratozh merket er gevrat etre ar Stad hag ar Rannvro, hag a sav da 970 milion a euroioù, evit kreskiñ ar sammadoù arc’hant publik a vo postet evit ar maread-se.\nE-touez an traoù d’ober war o zro da gentañ :\nAn deskadurezh uhel, an enklask hag an neveziñ a vo kresket kalz ar budjed lakaet evito gant ar Stad hag ar Rannvro (244 milion a euroioù), hag ouzhpenn-se e vo lakaet arc’hant gant an Departamantoù, ar Meurgêrioù hag an Tolpadoù-kêrioù bras, rak-se e savo ar sammad en holl da 400 milion a euroioù.\nTachenn ar mor hag an arvor : merket eo KSSR Breizh evit 2021-2027 gant ar pouez bras a zo lakaet evit postañ arc’hant war dachenn ar mor hag an arvor. An dachenn-se zo strategel evit diorren Breizh hag ul lodenn eus hec’h identelezh, anavezet eo da vat pa’z eus lakaet ouzhpenn 47 milion enni evit ar wech kentañ. Implijet e vo ar budjed-se evit stummadurioù, kas raktresoù war-raok evit diorren an energiezhioù-mor nevezadus (EMN), modernaat ar porzhioù hag ar bigi e Breizh.\nUl lodenn evit ar fiñvusted\nDalc’het e vo gant al lodenn fiñvusted e KSSR 2015-2020 e-pad daou vloaz c’hoazh (115 milion a euroioù a vo lakaet betek 2023), abalamour da gas an holl oberoù a oa programmet betek penn. E-kerzh ar mare tremen-se e vo gallet ivez prientiñ an amzer-da-zont gant ul lodenn war ar fiñvusted liesvodel ; evit al lodenn-se e vrasjeder e vo ezhomm 1 miliard a euroioù evit ar c’houlzad 2023-2027 (hep kontañ ar pezh a sell ouzh ar porzhioù).\nDiwar vremañ ec’h embanner, gant KSSR nevez, eo ret :\nDelc’her da labourat evit aesaat ar monedoneoù e Breizh a-bezh, en ur gemer e kont ar fed m’emañ pell Breizh diouzh ar c’hreizennoù bras ;\nKreñvaat ar fiñvusted war ar pemdez, diwar aesaat d’an holl ober gant ar monedoneoù padus e pep lec’h e Breizh ;\nSikour diorren ar fred dre an hentoù-houarn ;\nModernaat ar rouedad hentoù broadel.\nGwelet ar pezh en deus lavaret Loïg Chesnais-Girard, Prezidant Rannvro Breizh\nUr c’hendivizad evit treuzkas ar yezhoù rannvro\nDiorren implij ar yezhoù rannvro er vuhez pemdez ha lakaat niver ar vrezhonegerien yaouank da greskiñ (tremen eus 19 000 skoliad e 2022 da 30 000 e 2027) : sed aze pal ar « c’hendivizad a-ziforc’h evit treuzkas yezhoù Breizh (2022-2027) ». Sinet e oa bet ivez d’ar Meurzh 15 a viz Meurzh 2022 e Roazhon gant Emmanuel Berthier, ar prefed-rannvro evit Breizh, hag Emmanuel Ethis, rektor akademiezh Breizh, kañseller ar skolioù-meur, prezidanted ar peder skol-veur e Breizh, Loïg Chesnais-Girard, prezidant Rannvro Breizh, ha ar C’hentañ ministr Jean Castex.


Breton (br) : Template “computerjanitor” : Maverick (10.10) : Translations : computer-janitor package : Ubuntu\nEzhomm ez eus ma vefe ouzhpennet an arveriad %s d'ar strollad ardeiñ.\nTranslated and reviewed by Alan on 2010-05-12\nLaosket eo bet ar restr war ar gantenn gant dpkg evel lodenn eus dornatadur ar restroù kefluniañ. Mard emañ hoc'h urzhiataer o labourat gant un doare dreist e c'hell ar restr bezañ dilamet. Marteze ho po c'hoant d'he c'heñveriañ gant ar restr kefluniañ bremanel (an hini hep an askouezhadenn .dpkg-old pe .dpkg-new). Ma n'oc'h ket sur, arabat dilemel ar restr.\nTranslated and reviewed by Alan on 2010-05-28\nAn dibarzh sevel 'relatime' a vank evit ar reizhiad restroù savet e %s\nAn drobarzhell '/dev/scd0' a rankfe bezañ '/dev/cdrom' e fstab.\nDilemel restajoù landscape-client\nAr pakad n'eo ket skoret ken : n'emañ ket mui e-touez dielloù ar pakadoù. (Marteze ez eo bet staliet diouzh dielloù digefridiel nad int ket hegerz ken. Marteze ho po c'hoant d'e virout mard eo se.)\nContributors to this translation: Alan, Denis.


Roeñverezh - Wikipedia\nAr Roeñverezh a zo ur sport eus familh ar sportoù-moraerezh. Ur sport Olimpek eo abaoe m'eo bet krouet ar c'hoarioù Olimpek a-vremañ, da lâret eo e 1896 dindan luskadenn ar Baron Pierre de Coubertin. Pal ar roeñverezh a zo kas war-raok ur vag dre sikour palioù anvet ken ha ken roeñvoù. Kavet e vez daou rummad :\nAr roeñverezh war stêrioù. (Olimpek eo)\nAr roeñverezh war ar mor. (N'eo ket Olimpek)\n1 An Teknik\n1.1 An Taol Roeñv\n4.1 Redadenn a steud\n4.2 Penn stêrioù\n4.3 Kampionad beldel ha c'hoarioù Olimpek\n5.3 Mekanik roeñvat\nAn Teknik[kemmañ | kemmañ ar vammenn]\nAn div zoare Pal\nUr sport tizh eo ar roeñverezh. Eus bigi hir ha moan, e koad pe e danvezioù kompozit ez eus ezhomm. Ar gourener a zo azezet a-us da live an dour war un azezenn war ruilh, anvet "Risklerezh". Treiñ a ra hennezh e gein da avañsamant ar vag. Servij a ra ar roeñvoù da gas war-raok ar vag. Hervez an ambarkasionoù, e implij ar roeñver :\nUr bal nemetken (Hirder an hollad a zo eus 3.5 m da 4 m).\nDiv bal anvet "dre goublad" ( war dro 3 metrad evit pep pal).\nKavet e vez div stumm pal, Makon pe Hachoir.\nAn Taol Roeñv[kemmañ | kemmañ ar vammenn]\nSpis tre eo fiñv ar roeñver, ur meskaj kreñvder ha resister eo. Ur roeñver a en em ziskuilh bezañ un teknisian a-zoare a zo neuze goust enebiñ, war an dour, gant ur roeñver a vefe kigennekoc'h egetañ. Pal ar roeñver a zo lakaat da brofitañ ar vag eus e nerzh plouzañ. Talvezout a ra eo ret klask ar finvadurioù kontrol da riskl ar glorenn. Ur seurt berusted a zo diaes-tre da gaout, (galloud a raio un deraouer kadarnat), dre ma 'z eo luziet ar jestr.\nDiv brantad 'vez kavet en taol roeñverezh.\nAr "gas war raok", prantad lerc'h m'eo harpet ar palioù en dour. Astenn ' ra ar roeñver e divhar, digas a ra e divrec'h etrezek e kef (un tamm dindan e bruched) evit diblasiñ ar gouc'h. Prim ha nerzhus eo ar brantad, stenned eo ar c'higennoù.\nAn "distro", prantad lerc'h m'eo ar palioù e diavaez an dour. Astenn a ra ar roeñver e divrec'h, adlec'hiañ a ra e gef hag adplegañ a ra e divhar a-benn adkregiñ gant ur gas war raok nevez.\nAr prantadoù-se a zo eilet dre fiñvadurioù tremenadur. Bezañ prim ha soupl pad an tremenadurioù ha lak ar fiñvadur hollek da gounez beridigezh.\nEtre ar gas war raok hag an distro ez eus an "distro dorn", da lâret eo, e astenn buan, ar roeñver, an divrec'h hag ar c'hef dre zirak.\nEtre an distro hag ar gas war raok, eo ret d'ar roeñver ober ar pez a vez anvet an "tagañ". Ar jestr-mañ a rank bezañ spis a-benn lakaat harp, en dour, ouzh ar balioù.\nMa tiveromp, e talc'himp soñj eus tri ger : Divhar, Kein, Divrec'h distro : Divhar, Kef, divrec'h.\nFISA[kemmañ | kemmañ ar vammenn]\nAr Roeñverezh a vremañ a zo renet gant ar FISA (Fédération international des societés d'Aviron), krouet e Turin, d'ar 25 a viz even 1892 gant dileuridi Bro Suis, Bro Frañs, Belgia, an Adriatica. Ar FISA a zo ar gevredigezh koshañ a touez al lusk Olimpek.\nAozet he deus ar c'hentañ kampionadoù European e 1893 hag ar c'hampionadoù Bedel abaoe 1962. Ur sport Olimpek eo ar roeñverezh abaoe 1896 (Ar roeñvadeg aozet d'ar 1añ a viz Ebrel a zo da gentañ, bet daleet, evit bezañ nullet dre fazi ur barr-amzer da vare ar c'hentañ c'hoarioù Olimpek e 1896).\nAn eizh bag anavezet gant ar FISA.\n4+ Pevar sturied\n4- Pevar nan-sturied\n2- Daou nan-sturied pe pair-oar\n2+ Daou sturied\n4x Pevar dre goublad\n2x Daou dre goublad pe double\nUr rakger P (evit Paotr) pe Pl (evit Plac'h) a ziskouez reizh al lodegion.\nE-pad ar roeñvadegoù e kavomp rummadoù evit pep roeñver, "B" evit bihanig ( 13 ha 14 bloaz), "Y" evit yaouaer ( 15 ha 16 bloaz), "M" evit mibion ( 17 ha 18 bloaz), "H" evit hen ( 19 ha 34 bloaz). Ar rakger-mañ a zo heuliet eus an niver a roeñverion (1, 2, 4 pe 8). Al lizheren "X" a arouez ar fed e vefe ar vag er stad "dre goublad" (2 bal evit pep roeñver). Hep ar sign-mañ e talvez eo armet ar vag "dre poent" (1 bal dre roeñver). Ar sign + a dalvez ez eus ur sturier war ar vag tra ma - a dalvez n'ez eus sturier ebet war ar vag.\nPH8+ = Eizh dre poent hen (Senior) paotr gant ur sturier.\nPlM4- = Pevar dre poent mibion (Junior) plac'h hep sturier.\nPY2X = Daou dre goublad yaouaer (Cadet) paotr.\nPB1X = Skiff bihanig (Minime) paotr.\nMF4X+ = Pevar dre goublad bihanig plac'h gant ur sturier.\nLeun a kampionadoù 'zo, anvet vezont roeñvadegoù.\nKevaezerezh[kemmañ | kemmañ ar vammenn]\nRedadenn a steud[kemmañ | kemmañ ar vammenn]\nAr redadennoù a steud a zo graet kentoc'h pad an nevez-amzer pe pad an hañv. An hed Olimpek, implijet e kerzh an darn vrasañ eus ar radennoù a steud, a zo eus 2000 m. Kavet e vez un eil stumm, evit an henerien, anvet ar sprint, war 1000 m e en em dremen ar redadenn-mañ. An hedoù a cheñch hervez an oad. Ar bihanigerien o 1000 m d'ober, ar yaouaerien,1500 m, ar mibioned hag an henerien, 2000 m. Goulenn a ra ar radedennoù a steud ur bec'hadenn puilh (e pad un nebeud minutennoù).\nPenn stêrioù[kemmañ | kemmañ ar vammenn]\nUr penn stêr a zo un doare roeñvadeg, aozet kentoc'h e fin an diskar amzer ha pad an nevez amzer. Mont a ra kuit an akipajoù unan war lerc'h egile. Roeñvat a reont a enep an amzer. An hedoù a zo kemmus, d'al liesañ etre 2000 m ha 12 000m. Skouerioù penn stêrioù :\nHead of the Charles e Boston en SUA\nHead of the River Race war an Tamise e Londrez.\nKampionad beldel ha c'hoarioù Olimpek[kemmañ | kemmañ ar vammenn]\nEl live Bedel, ez eus "dre goublad"...\nBagig / 4X-1X (pevar roeñver nemet ar sturier)\nPevar dre goublad / 4X\nDaou dre goublad / 2X\nSkiff / 1X\n... "dre poent" ...\nEizh gant ur Sturier / 8+\nPevar gant ur sturier (n'eo ket Olimpek) / 4+\nPevar hep sturier / 4-\nDaou gant ur sturier (n'eo ket Olimpek) / 2+\nDaou hep sturier (pair-oar) / 2-\nKavet 'vez div rummad pouezh :\nPouezh skañv : Evit ar baotred o deus ur pouez izeloc'h eget 72,5 Kg gant keidenn ar vag par da 70 Kg pe nebeutoc'h (estreget evit ar Skiff) hag evit merc'hed o deus ur pouezh izeloc'h da 59 Kg gant keidenn ar vag izeloc'h pe par da 57 Kg.\nHoll rummadoù : Hep forsadenn.\nHed ar redadeg a zo eus 2000 m. Ar barem-se zo gwir evit an Henerien (Senior).\nAkiperezh[kemmañ | kemmañ ar vammenn]\nBag[kemmañ | kemmañ ar vammenn]\nGraet eo ar bigi hag ar roeñvoù (palioù) hervez ar skouer aliet gant ar FISA (Fédération internationale des sociétés d'aviron). Posupl eo tapout listenn ar savourien bedel, amañ.\nGwechall e oant graet gant koad (skañv a-walc'h), met hiriv an deiz vezont graet e kevlar, neudenn karbonek pe e karbon. Skiffoù zo (bag gant ur plas) a c'hell diskenn dindan 12Kg, met hervez ar reolennaoueg 'n eus ket tu diskenn didan 14Kg. Diferet e vez, ar gouc'h, an dougerezhioù, ar roeñvoù a gevrenn ar vag.\nAr saverien brasañ a vez gwelet war roeñvadegoù etrevroadel a zo Empacher, Filippi, Stämpfli, Hudson, Salani, Douglas, Vespoli, BBG, WinTech ha Vega evit ar bigi, Concept2, Croker, Drakkar evit ar balioù. Gobari ar bigi a en em kran dre an niver a paotred en akipaj, ar moander pe o zanvez.\nRoeñv[kemmañ | kemmañ ar vammenn]\nAnvet roeñv pe pal, n'haller ket o tiouveriñ. Tu 'zo d'ar roeñver implij ur bal pe daou hervez m'eo ar vag armet "dre goublad" pe "dre poent". Ar balioù a oa graet e koad, a-raok bezañ graet e karbon (evit an darn vrasañ). Fardañ anezho e karbon a lak ar roeñv da vezañ kaletoc'h ha kalz skañvoc'h.\nKavet 'vez div rummad skouer pal : Ar balioù anvet "Makon" hag ar balioù anvet "Hache" (sellout ouzh ar skeudenn uheloc'h). Ar roeñvoù-se a ro un harp gwelloc'h war an dour. Er roeñvadegoù vezont difennet d'ar bihanigoù (minime), se 'zo peogwir e goulenn ar palioù "Hache" muioc'h a kreñvder.\nGalloud a ra bezañ reoliet ar roeñvoù o kemm al loc'h a neuze an dezrevell kreñvder.\nMekanik roeñvat[kemmañ | kemmañ ar vammenn]\nAr mekanikoù roeñvat a zo mekanikoù a servij da devreziñ fiñvadennoù ar roeñverezh. Ur muzulier dredan 'z eus d'ar peurliesañ. Ar benvegoù-mañ, implijet a-lies gant ar roeñverien, a zo dispar evit en em kigennañ en un doare hollek. Bez ez eus kampionadoù mekanikoù roeñvat, evel hini Coubertin (Concept 2). Lod brasañ anezho a zo implijet e giz un amprouenn dibab evit ar skipailhoù broadel.\n↑ (fr) Ar Roeñvoù (Palioù)\n↑ (en) World Rowing\n↑ (fr) Ar rummadoù bigi\n↑ (fr) Concept 2\n(en) Lec'hienn ar FISA.\n(fr) Lec'hienn an FFSA (Frañs).\n(fr) Lec'hienn Roeñverezh Belgia.\n(fr) Lec'hienn anofisiel (Frañs).\n(fr) Lec'hienn evit en em ditourañ dre vras.\n(fr) Blog Fentus 100% Roeñverezh.\n(fr) Geriaoueg ar Roeñverezh.\nAdtapet diwar « https://br.wikipedia.org/w/index.php?title=Roeñverezh&oldid=1985390 »\nKemmoù diwezhañ degaset d'ar bajenn-mañ d'an 8 Ebr 2022, da 16:39.


Monster | Soubenn ar geek\nPemp bloaz em boa lennet ar manga Monster. A zo evidon-me ur manga dibar, klasel hag aes da guzuliañ evit ar re n’o deus ket bet lennet kalz a vanga abalamour d’ar fed e tremenfe en Europa (n’eus ket ezhomm da anavezout sevenadur Japan) ha d’an doare da dresañ un tamm disheñvel eus ar mangaoù klasel a zo gant Urasawa.\nSoñj ‘m eus e tremene ar stirad war Canal+ dres d’ar memes mare hag un toullad rannoù em boa gwelet, seblantout a raent kentoc’h mat. Ha setu a-benn ar fin, em eus sellet eus ar stirad a-bezh. 74 rann a zo, padout a reont 20 munutenn pep hini. Hir awalc’h eo sellet pep tra neuze!\nKenzo Tenma a zo ur mezeg donezonet o labourat e Düsseldorf. Skoet gant un darvoud kriz a c’hoarvez en ospital e tiviz ober war-dro ur bugel kentoc’h eget ar maer. Rebechet e vez kalz dezhañ met bon, tremen a ra an amzer. Betek ma vefe muntret tud tro-dro dezhañ… Anat eo d’an holl eo kablus Tenma. Kregiñ a ra neuze ur vuhez a dec’h evit klask war-lerc’h ar gwir muntrer.\nUn enklask dreist eo Monster, gant “unan drouk” eus ar re wellañ, ur bern tudennoù dedennus, liammoù gant ur bern istorioù (taolioù-arnod nazi, ar vuhez er broioù komunour hag all). Direbech eo evidon-me. Ar stirad a zo feal spontus d’ar manga, d’am meno e tremen an traoù rik evel er manga. Ur gwir aergelc’h a zo ouzhpenn, a-drugarez d’ar sonerezh (dispar, met n’eus tamm pladenn ebet war a seblant!) pe c’hoazh d’ar rolloù digeriñ ha klozañ. Ur stirad a-galite eo ha doujus eus an istor orin. Mat-kenañ!\nThis entry was posted on Even 6, 2011 at 10:00 am and is filed under Stiradoù, webstiradoù ha skinwel with tags enklask, muntr.\tYou can follow any responses to this entry through the RSS 2.0 feed. You can leave a response, or trackback from your own site.


Pajenn:Marigo - Buez ar Saent.djvu/391 - Wikimammenn\nPajenn:Marigo - Buez ar Saent.djvu/391\nunani ar re a oa e disantion ha da accordi ar re a oa e proces ; ha dre ar voyen-ze e lequeas ur peoc’h bras en e Escopti : ouspen-ze e oa protector au intànveset hac an orfelinet, ha Tad ar beaurien. Goude beza impliget an oll deiz o pourvei da ezomou spirituel ha corporel e bobl, e tremene un darn vras eus an nos en oræsoun evit obteni evintâ hac evit e oll Escopti ar venedictionou eus an Eê. E creiz e labourou aposloliq e oa quen unisset gant Doue, ha quen anflammet dre ar garantez divin ma en em ancounhac’hee eus an dibri hac alies e vize chomet heb tam ma ne vize bet sourci d’e avertissa ha d’e bressi da guemeret un dra bennâc.\nPetra bennâc ma eus ouspenn unec cant vloaz abaoue e maro, e veler c’hoas e Gorf en e bez, heb\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/391&oldid=134511 »


Rouantelezh-Unanet - Wikipedia\n(Adkaset eus Breizhveuriat)\nYezh pennañ Saozneg\nYezhoù anzavet Gouezeleg Skos\nPenn ar Stad Elizabeth II\nPenn ar gouarnamant Boris Johnson\n65 648 100 (2017)\nMoneiz Pound Sterling\n(£ ; GBP)\nKod pellgomz 44\nKod Internet .uk\nRouantelezh-Unanet Breizh-Veur ha Norzhiwerzhon, anvet ar Rouantelezh-Unanet peurliesañ, zo ur Stad europat dizalc’h bet krouet e 1801. Ar Stad-se a ya Breizh-Veur (enni Bro-Saoz, Bro-Skos, Kembre ha Kerne-Veur) ha Norzhiwerzhon d’hec’h ober. An darn vrasañ eus he ziriad zo nepell diouzh aodoù gwalarn ar c’hevandir europat ha tro-dro dezhi emañ Mor an Hanternoz, Mor Breizh hag ar Meurvor Atlantel. Ar menez Beinn Nibheis (1 343 m) eo ar beg uhelañ anezhi. E Skos emañ.\nNotenn : arabat droukkemer ar Rouantelezh-Unanet evit Bro-Saoz, unan eus ar broadoù a ya d’hec’h ober, na gant Breizh-Veur, an enezenn bennañ.\n3 Strolladoù politikel\n4 Lec'hiadur en darempredoù etrebroadel\n6 Tiriadoù er bed\n14 Anvioù kefridiel\n14.1 Liammoù diavaez\nPennad dre ar munud : Istor ar Rouantelezh-Unanet\nRoll Rieion ar Rouantelezh-Unanet (abaoe 1603)\nRoll ar C'hentañ Maodierned\nEnsavadurioù[kemmañ | kemmañ ar vammenn]\nDaoust d’ar pezh a greder alies he deus ar Rouantelezh-Unanet ur Vonreizh. Hogen n’eo ket-hi e stumm un dastumad berr ha kempoell a velladoù, evel ma voe eskoret diwar preder Filozoferion c’hall (Montesquieu pergen) an XVIIIvet kanved, hag evel m’emañ al lodenn vrasañ eus ar Bonreizhoù hiziv an deiz er bed. C’hoarvezout a ra eus lies testennoù embannet a-hed an Istor (Karta Veur e 1215, Disklêriadur ar Gwirioù e 1689…)\nUn Unpenniezh daelel eo ar Rouantelezh-Unanet : Ur roue pe ur rouanez eo Penn ar Stad. Hogen arouezius pe lidel eo e “c’halloudoù”. An Tevezeg, dezhañ da anv “Kentañ Maodiern” (Prime Minister), eo e gwirionez rener gwerc’hel ar Galloud-Erounid. Emañ e penn ar Gouarnamant, hag anvet eo bepred d’ar stael-se, gant an Unpenn, bleiniad ar Strollad politikel aet gantañ an trec’h da vouezhiadeg ziwezhañ da Di ar C’humunioù.\nDivgambrek eo an Dael vreizhvreurat : c’hoarvezout a ra eus Ti ar C’humunioù, dilennet d’ar mouezhiañ hollek evit 5 bloaz, ha Ti an Arlozed, a orin vrientinek\nTeir reizhiad lezennoù diforc’h he deus ar Rouantelezh-Unanet : al Lezenn saoz (« English Law »), a vez lakaet da dalvezout e Bro-Saoz hag e Kembre, al Lezenn norzhiwerzhonat (« Northern Ireland law ») evit Norzhiwerzhon hag al Lezenn skosat, ur reizhiad hiron diazezet war pennaennoù ar c’hommon laws hag ar civil laws, evit Skos. Gwarantiñ a ra an Akta Unaniezh, bet sinet e 1707, reizhiad al lezennoù distag evit Skos.\nTi an Arlozed eo al lez uhelañ evit barn ar vuntrerien hag an dorfedourien e Bro-Saoz, Kembre ha Norzhiwerzhon hag evit barn an dorfedourien hepken e Skos. Kemmoù zo bet degaset nevez zo er vonreizh hag e-se e vo treuzkaset galloudoù Ti an Arlozed da Lez uhelañ ar Rouantelezh-Unanet.\nStrolladoù politikel[kemmañ | kemmañ ar vammenn]\nPennad dre ar munud : Politikerezh ar Rouantelezh-Unanet\nDaoustrolladek eo reizhiad daelel Breizh-Veur : daou strollad pennañ a zeu lerc’h-ouzh-lerc’h da embreger ar galloud :\nAr Strollad mirour, war an tu dehou\nAr Strollad Labour, war an tu kleiz, kevezer kentañ ar Strollad mirour abaoe ar bloavezhioù 1920.\nOuzhpenn an daou strollad-se ez eus c’hoazh –hep kontañ strolladoù arbennik Kernev-Veur, Kembre, Manav, Skos hag Iwerzhon an Norzh– strolladoù ha n’eo ket dister o levezon:\nAr Strollad Frankizour-Demokat, war an tu kreiz, hêr d’ar Strollad Frankizour, kevezer kentañ ar Strollad mirour betek ar Brezel-bed kentañ;\nAr Strollad evit Dizalc’hted ar Rouantelezh-Unanet (UKIP), mennet da stourm a-enep dilez riegezh ar Rouantelezh-Unanet dirak Unaniezh Europa;\nStrollad Glas Bro-Saoz ha Kembre;\nAr Strollad Broadel Breizhveurat (BNP), war an tu dehou pellañ.\nLec'hiadur en darempredoù etrebroadel[kemmañ | kemmañ ar vammenn]\nEzel eo ar Rouantelezh-Unanet eus Unaniezh Europa, Kuzul Europa, ar G8, ar G20, ABU, an AFNA, ar C’hommonwealth hag AESD. Ur riez gant ar galloud derc'hanel eo hag ivez ur galloud milourel kreñv p'eo bet gouest da zelc'her penn ouzh Alamagn nazi e 1940-1945 ha da gas meur a rejimant da vrezelioù Irak e 1991 ha 2003.\nLevezon vras he deus ar Rouantelezh-Unanet, bet an Impalaerezh vreizhveuriat bras-divent gwechall, er bed a-bezh dre ma vez komzet saozneg e meur a vro dreist-holl ha dre m’he deus darempredoù start gant Stadoù-Unanet Amerika.\nAdrannoù[kemmañ | kemmañ ar vammenn]\nPennad dre ar munud : Adrannoù ar Rouantelezh-Unanet\nPeder rann a ya d’ober ar Rouantelezh-Unanet. Alies e vez graet « Home nations » (broadoù orin) pe broioù bonreizhañ anezho. Rannet e vez pep broad gant ar gouarnamantoù lec’hel. Envel a ra ar Rouanez ul Letanant-Lord evit dileuriañ anezhi en takadoù diforc’h dibar a-dreuz ar Rouantelezh. En daolenn amañ dindan e teskriver buan ar peder bro vonreizhañ :\nBro-Saoz Londrez 50 560 400 126 832 km²\nSkos Dinedin 5,062,000 88,782 km²\nKembre Kerdiz 2,950,000 20,779 km²\nNorzhiwerzhon Béal Feirste 1,685,000 13,843 km²\nKernev-Veur Truru 531,600 3,563 km²\nTiriadoù er bed[kemmañ | kemmañ ar vammenn]\nAn Tiriadoù breizhveurat tramor zo anezho tiriadoù dindan aotrouniezh ha reolerezh furmel ar Rouantelez-Unanet, met ned eont ket d’ober ul lodenn eus ar Rouantelezh he-unan.\nEnez Vanav, beliezh Jerzenez ha beliezh Gwernenez n’int ket lodenn eus ar Rouantelezh-Unanet ; bez’ emaint e dalc’h ar Gurunenn Saoz.\nPennad dre ar munud : Douaroniezh ar Rouantelezh Unanet\nAn darn vrasañ eus Bro-Saoz zo, evit gwir, ur bladenn n’eo ket gwall uhel hag a zo rannet a reter da gornôg gant un takad meneziekoc’h. An Thames (346 km) hag ar stêr Severn (354 km) eo an div stêr bennañ eus ar Rouantelezh. Stêr hirañ ar Rouantelezh eo ar stêr Severn. E-kichenik Dover emañ ar riboul dindan Mor Breizh a liamm Breizh-Veur ouzh Frañs. N’eus ket a uhelennoù ouzhpenn 1000 m e Bro-Saoz. Ar Scafell Pike, dezhañ 978 m a uhelder, eo ar beg uhelañ eu Bro-Saoz. El Lake District, e Cumbria emañ.\nLiesseurt eo douaroniezh Skos, gant lowlands er su ha highlands en norzh hag er c’hornôg. Ar menez Beinn Nibheis (1 343 m) eo al lec’h uhelañ war un dro eus Skos hag eus ar Rouantelezh-Unanet. Brec’hioù hir ha don a sank en he douaroù. Tost da 800 enezenn zo e Skos. An darn vrasañ anezho zo e kornôg hag e norzh ar vro. En o zouez emañ an inizi Gall, Inizi Orc'h hag inizi Sealtainn . Daoust m’eo Dinedin (Edimbourg) kêr-benn Skos, ur gêr binvidik an istor hag ar savouriezh anezhi, ez eo Glaschu (Glasgow) ar gêr bennañ eus ar vro.\nKembre (Cymru e kembraeg) zo anezhi ur vro zo stank ar menezioù enni. Yr Wyddfa (Snowdon) ( 1085 m) eo ar beg uhelañ anezhi. Caerdydd (Kêrdiz), ur gêr e su ar vro, zo kêr-benn Kembre abaoe 1955. Emañ an darn vrasañ eus an dud o chom e su Kembre, dreist-holl er c’hêrioù a-seurt gant Abertawe (Swansea), Casnewydd (Newport) pe Caerdydd. Wrecsam eo ar gêr vrasañ en norzh.\nNorthizerwhon zo anezhi ur vro zo stank an torgennoù enni. Ar c’hêrioù pennañ zo Béal Feirste (Belfast), Doire (Derry pe "Londonderry") hag Ard Mhacha (Armagh). Ar broviñs-se a ya d’ober ul lodenn eus ar Rouantelezh-Unanet. Loch nEathach (Lough Neagh) (388 km²) eo al lenn vrasañ eus an inizi breizhveuriat. Al lenn zo war-dro 30 kilometr er mervent da Véal Feirste. Sliabh Dónairt (Slive Donard) (849 m) eo ar beg uhelañ eus Norzhiwerzhon.\nSoñjal a reer ez eus war-dro 1 000 enezenn er Rouantelezh-Unanet ; 700 anezho zo e Skos. Naturel eo an darn vrasañ eus an inizi-se ; lod anezho avat zo bet krouet gant Mab-den war-bouez mein ha koad.\nEvit keñveriañ, gorread ar Rouantelezh-Unanet zo ken bras pe dost eus gorreadoù Roumania, Ecuador, Ghana hag eus gorread Ouganda zoken.\nKêrioù ar Rouantelezh-Unanet\nRoll al lec’hioù pellañ eus ar Rouantelezh-Unanet\nPennad dre ar munud : Armerzh ar Rouantelezh-Unanet\nDioreet-mat eo an trede gennad, ar c'henwerzh pergen, gant chadennoù gourmarc'hadoù ledet-mat dre ar vro, evel Tesco, Sainsbury's, Asda ha Morrisons.\nPoblañsouriezh[kemmañ | kemmañ ar vammenn]\nPennad dre ar munud: Poblañsouriezh ar Rouantelezh-Unanet\nEmdroadur ar boblañsouriezh etre 1961 ha 2003 (sifroù gant FAO, 2005). Poblañs e milieroù a dud.\nPennad dre ar munud: Sevenadur ar Rouantelez Unanet Gwelet ivez Lennegezh saoz.\nAr yezhoù rannvroel anavezet zo :\nar c’herneveureg (e Kernev-Veur)\nar gouezeleg Skos (e Skos)\nar c’hembraeg (e Kembre)\nan iwerzhoneg (e Norzhiwerzhon)\nar skoteg (e Skos)\nar skoteg eus Ulster (e Norzhiwerzhon)\nEn o frankiz emañ ar melestradurioù lec’hel da implijout yezhoù an enbroidi pe yezhoù all dibabet ganto ha diouzh an dud zo o chom en o fastell-vro.\nAr vro gentañ eo bet oc’h embann timbroù-post e 1840, ar Penny Black eo an anv an timbr kentañ.\nGouelioù ha deizioù-gouel\n1añ Genver Deiz kentañ ar bloaz New Year's Day Un deiz-gouel eo deiz kentañ ar bloaz e pep lec’h\n2 Genver Eil devezh kentañ ar bloaz January 2nd Holiday E Skos hepken ez eo an eil deiz kentañ ar bloaz un deiz-gouel.\n17 Meurzh Sant Padrig St Patrick's Day Deiz-gouel e Norzhiwerzhon hepken\nDeiz gouel Pask a lider d’ar Sul kentañ goude loargann ar gedez nevezamzer.\nGwener a-raok Sul-Fask. Gwener-ar-Groaz Good Friday Kroazstagadenn Jezuz-Krist\nLun goude Sul Fask. Lun Fask Easter Monday Dasorc’hidigezh Jezuz-Krist (ne vez ket lidet e Skos)\nLun kentañ eus miz Mae 1añ Mae May Day Lidañ a reer anezhañ d’ar 1aña viz Mae da gustum.\nLun diwezhañ eus miz Mae pe Lun kentañ eus miz Mezheven Deiz-gouel an nevezamzer Spring Bank Holiday Lun ar Pantekost da gustum\n12 Gouere Emgann ar Bóinn Battle of the Boyne / Orangemen's Holiday Deiz-gouel (e Norzhiwerzhon hepken)\nLun kentañ eus miz Eost Deiz-gouel an hañv Summer Bank Holiday Deiz hengounel (e Skos hepken)\nLun diwezhañ eus miz Eost Deiz diwezhañ an hañv Summer Bank Holiday Deiz hengounel (e pep lec’h nemet e Skos)\n25 Kerzu Nedeleg Christmas Day Ganedigezh Jezuz-Krist\n26 Kerzu An deiz goude Nedeleg Boxing Day\nMediaoù[kemmañ | kemmañ ar vammenn]\nAr BBC, er Rouantelezh-Unanet, a bled war un dro gant ar BBC Television hag ar BBC Radio. Ristennoù all zo koulskoude, evel ITV pe Channel 4 evit ar skinwel, pe meur a ristenn brevez evit ar skingomz.\nKelaouennoù pennañ ar Rouantelezh-Unanet zo The Times ha The Guardian.\nPellgehenterezh[kemmañ | kemmañ ar vammenn]\nGant ar Royal Mail e vez diogelet eskemm al lizhiri. British Telecom zo an aozadur fiziet ennañ al liammoù pellgomz.\nFonnus eo reizhiad an hentoù ha gourhentoù, kreizennet e meur a geñver en-dro da Londrez. Abaoe prevesadur British Rail ez eo meret an hentoù-houarn gant meur a embregerezh. British Airways eo kompagnunezh bennañ an aerlinennoù.\nAnvioù kefridiel[kemmañ | kemmañ ar vammenn]\nUnited Kingdom of Great Britain and Northern Ireland (saozneg)\nKarta Europa ar yezhoù rannvro pe bihanniver a anavez ar c’hembraeg, ar skoseg, an iwerzhoneg, ar c’herneveureg hag ar skoteg evel yezhoù rannvroel ar Rouantelezh-Unanet hag an anvioù kefridiel zo roet dezho zo :\nTeyrnas Unedig Prydain Fawr a Gogledd Iwerddon (kembraeg)\nAn Rìoghachd Aonaichte na Breatainn Mhòr agus Eirinn a Tuath (skoseg)\nRíocht Aontaithe na Breataine Móire agus Thuaisceart Éireann (iwerzhoneg)\nAn Rywvaneth Unys a Vreten Veur hag Iwerdhon Glédh (kerneveureg)\nUnitit Kinrick o Great Breetain an Northren Ireland (skoteg)\nRouantelezh-Unanet en Open Directory Project\nRouantelezh Unanet (en) travel guide war Wikivoyage\n(fr) I-uk, Porched kefridiel ar Rouantelezh-Unanet\n(en) Porched melestradurezh Breizh-Veur\n(en) Parlamant ar Rouantelezh-Unanet\n(fr) Sifroù ha roadennoù a-zivout ar Rouantelezh-Unanet\nIzili Kuzul Surentez ABU\nFrañs · Rouantelezh-Unanet · Rusia · Sina · Stadoù-Unanet Amerika\nEgipt · Japan · Senegal · Ukraina · Uruguay\nAngola · Malaysia · Spagn · Venezuela · Zeland-Nevez\nAdtapet diwar « https://br.wikipedia.org/w/index.php?title=Rouantelezh-Unanet&oldid=1942560 »\nKuzul Surentez an ABU


Sophie Guterman von Gutershofen, pe Sophie La Roche pe Sophie von La Roche (1730-1807) a oa ur skrivagnerez alaman.\nKentañ skeudenn he levr Fanny und Julia e 1801.\nMarie Sophie von La Roche, poltredet gant Georg Oswald May, 1778\nMamm-gozh e oa da Glemens ha Bettina Brentano, ha serc'h da Christoph Martin Wieland.\nHe brudetañ oberenn eo Geschichte des Fräuleins von Sternheim, Istor Dimezell Sternheim.\nSophie von La Roche a oa ganet en Kaufbeuren, en Alamagn. Kentañ bugel Georg Friedrich Gutermann, medisin, hage wreg, Regina Barbara. Gutermann a oa genidik eus Biberach. Sophie a dremenas he bugaleaj en Augsburg dreist-holl, savet e voe e-barzh ur gristeniezh deol. Alies ez ae da v-Biberach hag enoe reas anaoudegezh gant Christoph Martin Wieland, ha kaoz a zimeziñ a voe.\nEn 1753 avat, e timezas da Georg von La Roche— sebezet e voe Wieland, pa glevas ar c'heloù e Suis, ma edo neuze.\nGeorg von La Roche a oa ur mab bastard d'ar c'hont Friedrich von Stadion-Warthausen ha d'un dañserez, Catharina La Roche. Stadion-Warthausen a reas war-dro sevel ha skoliata ar paotr a oa da vezañ sekretour.\nEizh bugel o doe Georg ha Sophie, pemp a vevas pelloc'h eget o bugaleaj :Maximiliane (1756–1793), Fritz (* 1757), Luise (*1759), Carl (1766–1839) and Franz Wilhelm (1768–1791).\nEtre 1761 ha 1768 edo Sophie La Roche e Warthausen, kastell he zad-kaer, e-kichen Biberach, evel dimezell a enor, hag eno e wele Wieland bep an amzer. Ul levraoueg vras a oa er c'hastell, enni 1 440 levrenn, ha 550 oberenn, a zo bremañ e Bohemia e kastell Kozel, e-tal Pilsen. Sevel a rae lizheroù e galleg al lez, ha mont aliezik da-heul ar c'hont d'an domani en devoa war ar maez, e Bönnigheim. Ar c'hont a anvas e vab, pried Sophie, da verour e zomani e Bönningheim. Sophie a heulias he fried betek eno e 1770, hag eno eo, war ali ur mignon beleg, ec'h echuas ar romant he devoa boulc'het e Warthausen, Geschichte des Fräuleins von Sternheim. [Istory an Dimezell von Sternheim]. Embannet e voe ar romant gant Wieland en 1771.\nEno e chomas Georg von La Roche da ober war-dro damani kont Stadion-Warthausen betek 1771. Neuze e voe anvet da guzulier Arc'heskob Trier. Neuze ec'h eas an tiegezh da Ehrenbreitstein. Saloñs a zalc'he Sophie er gêr e Koblenz, ha Goethe a ra meneg anezhañ en Dichtung und Wahrheit. E-rouez ar bleustrerien e oa Basedow, Wilhelm Heinse, ar vreudeur Jacobi ha Lavater. Mignonez e oa Sophie da Johann Heinrich Jung hag en he zi eo e reas anaoudegezh gant e zanvez-pried, Maria Salome von Saint George.\nEn 1753 e timezas da Georg Michael Frank von La Roche. Bevañ a rae gantañ e leti Stadion, ti he zad-kaer Anton Heinrich Friedrich von Stadion, ministr eus Priñselezh Mainz.\nTagebuch einer Reise durch Holland und England. Weiß und Brede, Offenbach 1788. Deizlevr.\n↑ En 1775 e voe noplaet he fried, Georg von La Roche. Alese eteu ar ger "von". Sophie La Roche a vez lavaret ken aes all.\nAdtapet diwar « https://br.wikipedia.org/w/index.php?title=Sophie_von_La_Roche&oldid=1855337 »


(Adkaset eus Monterdelav)\n360 ann. (2016)\nMelestradurezh: krouet e voe kumun Mousterdelav e 1790. Gant al lezenn eus an 23 a viz Eost 1790 e voe lakaet Mousterdelav e kanton Ploermael; e bann Ploermael edo. Chom a reas Mousterdelav e kanton Ploermael bet miret ha brasaet e 1801 gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e oa bet Mousterdelav en Arondisamant Ploermael bet krouet e 1800  .\nAdtapet diwar « https://br.wikipedia.org/w/index.php?title=Mousterdelav&oldid=1823166 »


Festival Kleg' : En Arwen, en arvar\nMardi 28 août 2018 à 15:26 -\nUn toull a zo e-barzh kef ar gevredigezh En Arwen. Aozet e vez bep ploaz ganti festival Kleg'. Ur gouel brudet mat abaoe 33 bloaz. Siwazh, ar bloaz-mañ e vank 60 000 euro d'ar gevredigezh.\n"Spi" a zo memestra gant an aozerien dont a-benn da aozañ ur gouel e 2019 - Facebook En Arwen\n"Un tammig dipitet on" eme Jennifer Blanc, unan deus aozerien festival Kleg'. "Kollet hon eus 60.000 euro ar bloaz-mañ." Re neubeut a dud a zo deuet ar bloaz-mañ. "Kroget e oa mat an traoù gant 1040 den d'ar Sadorn met ne oa ket bet trawalc'h d'ar Sul ha d'al Lun..." Ar bloaz-mañ e oa bet pedet strolladoù e-leiz : Jabberwocky, La Yegros, Spontus, Krismenn et Alem, Hamon Martin Quintet...\n"Kollet hon eus 60.000 euro ar bloaz-mañ"\nAozet e vo ur fest-noz skoazell d'an 8 a viz Gwengolo evit klask rastellat arc'hant a-benn saveteiñ ar gouel. "Ampouailh, War raok, hag all... ur bern sonerien o deus c'hoant sikour ac'hanomp !" Savet e vo ivez ur galv arc'hant war kengo.bzh adalek ar 15 a viz Gwengolo. Marteze awalc'h e vo darvoudoù all c'hoazh a-benn neubeut.\nPrederiañ war an dazont\n"Klask a reomp kompren perak ne z'eus ket bet awalc'h a arvesterien." Marteze ez eus bet "re a cheñchamantoù evit tud ar vro" emezi. Ma teu ar gevredigezh a-benn da rastellaat awalc'h a arc'hant evit leuniañ an toull e vo "marteze aozet ur gouel tostoc'h deus spered an dud, tud ar vro, tud Klegereg". Chom a ra, kousto pe gousto, mennet ha leun ar startijenn skipailh En Arwen hervez Jennifer Blanc. "Kalz startijenn a zo ganeomp, euruzamant !"\nCulture – LoisirsKalz a dud e Troveni e Lokorn\nCulture – LoisirsEN BRETON | Plijadur a zo e festoù-noz Gouelioù Meur Kerne !\nCulture – LoisirsDépart du Tro Breiz, entre St Brieuc et Dol-de-Bretagne


Pajenn:Marigo - Buez ar Saent.djvu/388 - Wikimammenn\nPajenn:Marigo - Buez ar Saent.djvu/388\n5 viz Even.\no permeti evelse, evit consolation meur a verzer pere a exhortas hac a gouraichas da vervel evit ar feiz.\nErfin ar Bælec santel-mâ, pehini en devoa exhortet quen-alies a verzer, o veza bet coudaunet e-unan da veza dibennet, a bresantas e benn gant joa ha gant ur gouraich dreist-ordinal. E verzerinti a erruas er bloaz 309.\nPa vezer leun eus a guirionezou hon religion, e reer neubeut a gas eus a vadou ar bed. Ne deus nemet an eneou stag ous an douar a guement en em les da veza triomphet gant-o. Ur galon pur a zisolo hac a remerq æz ha facil peguer væn ha peguen tromplus int. Sant Pamfiil a oa re fur evit clasq e eürusdet e traou quer fragil : ne zesire nemet an eternite eürus, ha ne songe nemet da heulia al lesen hac ar c’husuliou santel eus an Aviel : pell dious clasq ha desirout madou pere n’en devoa quet, e tistribue d’ar beaurien ar re en devoa. Ne laboure nemet d’en em ober Sant en ur rei evit gloar Doue hac evit silvidiguez e neasa, e oll amser hac e vuez. Peguen diffarant eo hor santimanchou-ni dious re ar Sænt !\nAr c’huec’hvet devez a viz Even.\nSANT NORBERT, ESCOP.\nNorbert, mab da un Autrou bras eus an Allemaign, a dremenas darn eus e yaouanctis e Palæs ar Brincet, e pelec’h e heulias ar bed hac e bligeaduresou oc’h en em gaout bepred en oll divertissamanchou.\nEn amser ne songe c’hoas nemet er bed, en ur vont un devez e beaich, e savas en un taul un arneu bras ha luyat, hac e couezas ar gurun ehars treid e varc’h. Consideri a reas quemense evel un avertissamant eus an Eê, hac e quemeras var ar plaç ar resolution da\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/388&oldid=134507 »


Infection (manga) - Wikipedia\nDoare Seinen, gore\nSenario Oikawa Tôru\nTreser Oikawa Tôru\nRakembann Shuukan Shounen Magazine\nEmbann 2015 - Bremañ\nInfection (japaneg:インフェクション) zo ur manga doare dreistbevañ, spont hag ecchi. Er rummad Seinen e vez renket. Skrivet ha treset gant Oikawa Tôru hag embannet e Japan abaoe 2015. Embannet eo gant Kodansha e Japan (rakembannet en Shuukan Shounen Magazine ha goude-se en Magazine Pocket)\nKomañs a ra an heuliad en ul lise e Sendai, Haruki Amamiya, krennard en eilvet klas, zo o komz eus e istorioù kalon gant e gamaladed. Yuzuru Takagi, Chika Kisaragi (lesanvet Ragi pe "c'hoar henañ"), Kasumi Masuda kannadez klas, ha Tsuyoshi Kojima. Abaoe pell zo eo troet Haruki gant Satsuki Samidare, met gwelet a ra anezhi evel ur c'hoar vihan hervezañ. E gamaladed o deus ur mennozh, bac'hañ an daou grennard en ur mirlec'h eus ar pleustrva. Ar gudenn a sav eo prennet Haruki er sal gant ur plac'h all, Kirara Isonami. N'en em glev ket an daou grennard tamm ebet. Tremen a ra an amzer hag e-serr dek munut e chomont stanket daou zevezh. Ur wech deuet a-benn da dec'hout diouzh ar sal e welont eo bet lazhadeget darn eus al liseidi ha troet reoù all da zombied. Ar re binimet zo goloet gant preñved hag a glask debriñ an dud manet bev pe binimañ anezho. Ret eo dezho chom bev bremañ en ur gêr leuniet gant dañjerioù liesseurt.\nInfection war lec'hienn Tonkam-Delcourt\nLec'hienn ofisiel Infection\nTwitter ofisiel ar mangaka\nAdtapet diwar « https://br.wikipedia.org/w/index.php?title=Infection_(manga)&oldid=1864657 »\nKemmoù diwezhañ degaset d'ar bajenn-mañ d'an 31 Gen 2020, da 20:36.


Fini (Maupassant) - Wikipedia\nFini zo un danevell c'hallek gant ar skrivagner gall Guy de Maupassant embannet e 1885.\nFini a oa bet embannet er pemdezieg Le Gaulois d'ar 27 a viz Gouhere 1885.\nE 1886 e voe ademmbannet en dastumad Toine gant an embannadurioù Marpon-Flammarion.\nAdembannet e oa bet e 1900, seizh vloaz goude marv an oberour, en dastumad dalif Le Colporteur, e ti an embanner Paul Ollendorff.\nE 1969 e voe ademmbannet en dastumad Toine gant al Livre de Poche.\nAr c'hont de Lormerin a zo o sellout er melezour bras, hag a hiboud: Lormerin vit encore ! (Bev eo Lormerin c'hoazh!). Ur gouviadenn a resev digant ur vignonez kozh ha n'en deus ket gwelet abaoe pemp bloaz warn-ugent\nAdtapet diwar « https://br.wikipedia.org/w/index.php?title=Fini_(Maupassant)&oldid=1819982 »


Kevread spartakour - Wikipedia\nAr C'hevread spartakour (alamaneg : Spartakusbund) a oa ul luskad marksour ha dispac'hour da vare ar bloavezhioù distabilded a voe en Alamagn goude ar Brezel Bed Kentañ. Anvet e voe diwar anv Spartakus. E-touez ar re a savas ar c'hevread e oa Karl Liebknecht ha Rosa Luxemburg. E miz Kerzu 1918 e teuas da vezañ Strollad Komunour Alamagn (KPD : Kommunistische Partei Deutschlands).\nLuxemburg ha Liebknecht (mab Wilhelm Liebknecht, hag eñ krouer SPD) a oa daou ezel a-bouez eus tu-kleiz Strollad sokial-demokrat Alamagn (SPD). Pa savas a-du SPD gant diskleriadur brezel ar gouarnamant a-enep Rusia e 1914 e savjont un aozadur enep. Ouzhpenn stourm a-enep ur brezel a oa impalaerour hervezo, e felle da Luxemburg ha da Liebknecht ma vefe aozet un dispac'h, padal o doa dibabet pennoù-bras SPD ar mont en-dro parlamantel. E miz Ebrel 1915 e lakajont embann ar gelaounn Die Internationale, hag a voe berzet kerkent hag embannet an niverenn gentañ. Goude-se e skignjont kazetennoù anvet Sparkatusbriefen (lizheroù Spartakus) dre guzh. Ar Spartakourien a felle dezho ma paouezfe ar brezel ha ma vefe roet ar galloud da guzulioù micherourien. Liebknecht et Luxemburg a voe bac'het eus 1916 da 1918 evit bezañ aozet ur vanifestadeg a-enep ar brezel e Berlin. E miz Du 1918 ec'h embannas Liebknecht, hag a oa ouzh pondalez kastell Berlin, e oa bet savet ur republik sokialour en Alamagn. Er memes nozvezh ec'h embannas Philipp Scheidemann (SPD) er Reichstag e oa bet krouet Republik Weimar.\nE miz Kerzu 1918 e voe savet KPD gant izili ar C'hevread spartakour hag izili strolladoù bihanoc'h. E miz Genver 1919 e voe aozet manifestadegoù gant KPD hag ar sokialourien dizalc'h a-enep gouarnamant Weimar, hag a oa kaset gant kreizourien SPD ha renet gant ar c'hañseller Friedrich Ebert. Ar gouarnamant a embannas e oa ar vanifesterien o prientiñ un harz-labour hollek hag un dispac'h komunour e Berlin. Buan e voe mouget an emsavadeg, gant an arme ha gant izili ar Freikorps. Luxemburg ha Liebknecht a voe drouklazhet e-keit ma oant bac'het.\nIzili vrudet[kemmañ | kemmañ ar vammenn]\nTimbroù Republik Demokratel Alamagn, 50 vloaz ar C'hevread Spartakour.\nProgramm ar Spartakourien gant Rosa Luxemburg\nTitouroù war lec'hienn BAM-Portal\nDielloù war lec'hienn Bibliotheken Archiven Museen\nAdtapet diwar « https://br.wikipedia.org/w/index.php?title=Kevread_spartakour&oldid=1965471 »\nStrollad Komunour Alamagn\nStrolladoù politikel Alamagn\nKemmoù diwezhañ degaset d'ar bajenn-mañ d'an 18 C'hwe 2022, da 09:13.


Arkean - Wikipedia\nAn Arkean a zo un eon douarourel lec'hiet kent ar proterozoeg. Termenet eo gant an amzeroniezh kentoc'h eget gant ar stratigrafiezh ha n'eo ket bet anavezet e zerou gant ar Bodad Etrebroadel Stratigrafiezh en un doare ofisiel. Lec'hiet e vez peurliesañ etre 3800 milion a vloavezhioù ha 2500 milion a vloavezhioù zo, e diwezh an Hadean.\n1 An Douar e-pad ar Arkean\n2 Douarouriezh an Arkean\n3 Ar vuhez da vare an Arkean\nAn Douar e-pad ar Arkean[kemmañ | kemmañ ar vammenn]\nE deroù an Arkean e produe an Douar teir gwezh muioc'h a wrez eget hiziv hag e oa c'hoazh daougement ar wrez a hiziv e deroù ar Proterozoeg. Ar wrez ouzhpenn a c'hall bezañ bet dilerc'h ar wrez a oa da vare furmidigezh an Douar, gwrez a zeue eus furmidigezh ar galonenn houarn evit darn, ha degaset evit darn, hep mar, gant produerezh gwrez radiogenek ar radionuklidoù evel an uraniom 235\nKalz brasoc'h e oa e obererezh zouarourel. Moanoc'h e oa ar bluskenn ha rannet en un niver bras a blakennoù bihan gant kalz poentoù tomm, traoniennoù rift ha skaroù treuzfurmadur.\nBetek fin an Arkean ne oa nemet rak-kevandirioù bihan hag a ziwalle an oberiantiz zouarourel greñv da douezañ. War dro ar poentoù tomm e furmas ar rak-kevandirioù-se. Meur a andon o-doa : magma mafek o teuziñ reier felsek, damdeuzadeg reier mafek pe treuzfurmadur reier felsek gouelezennek.\nAr fed da c'houzout hag eñ e oa un obererezh tektonek da vare an Arkean zo un dachenn studi eus ar geoskiant zo leun a vuhez hiziv an deiz\nNe oa banne oksigen ebet e-barzh an atmosferenn. Heñvel a-walc'h e oa an hinad ouzh an hini a-vremañ, war a seblant, daoust d'an Heol bezañ kalz gwanoc'h, rak pinvidik tre e gazioù-efed-ti-gwer (CO2 dreist holl met metan ivez e oa an atmosferenn).\nDouarouriezh an Arkean[kemmañ | kemmañ ar vammenn]\nDaoust ma'z eus un nebeud mein koshoc'h, ar furmidigezhioù roc'hek koshañ a zeus eus an Arkean pe eus penn an hadeeg. Kavout a reer reier arc'heek e Groenland, ar skoed kanadiat, kornôg Aostralia ha su Afrika. Daoust ma voe furmet ar c'hevandirioù e-pad ar maread-se, 7% ar c'hratonoù, hepken, a zo kenaozet eus reier arc'heek. Krediñ a reer e voe stummet 5-40% hepken eus ar grestenenn gevandirel e-pad an Arkean.\nAr reier eus an Arkean a vez alies goueledennoù treuzfurmet evel ar grauwacke, ar mein-lec'hid, ar goueledennoù volkanek hag ar Bandennadoù houarnek. Ur furmidigezh rizhel eus ar maread a zo ar Gourizoù a vein glaz, ur regennad a reier treuzfurmet izel hag uhel o ferzh. Ar reier uhel o ferzh a zeu eus gwaregoù eneziad tra ma deu ar re izel o ferzh eus goueledennoù morel. Krediñ a reer ez eo at Gourizoù a vein glaz roudennoù rak-kevandirioù kozh.\nAr vuhez da vare an Arkean[kemmañ | kemmañ ar vammenn]\nKavout a reer karrekaennoù sianobakteri, anvet stromatolitoù, e-pad an holl prantad-se, seul stankoc'h ma tostaer da ziwezh an eon. Kavet ez eus bet ivez karrekaennoù bakteri er gweleadoù chert. Un nebeud karrekaennoù korr eus damani an arc'heae a zo bet anavezet ivez. Krediñ a reer e oa buhez war an Douar e-pad an holl Arkean. C'hoarvez a rae eus bevedegoù unkellik eeun hep kalonenn hepken, anvet Prokarioted. N'eus ket bet kavet karrekaenn eukariot ebet, daoust ma c'hallfent bezañ diorroet e-doug an Arkean hep lezel karrekaenn ebet war o lerc'h.\nN'eus roud karrekaet ebet kennebeut a gement a broufe bezañs bevedegoù mikroskopek o dije bevet er c'helligoù evel ar viruzoù.\n↑ Stanley, p. 307\n↑ anvet morena gwezhall\nAdtapet diwar « https://br.wikipedia.org/w/index.php?title=Arkean&oldid=1984605 »\nKemmoù diwezhañ degaset d'ar bajenn-mañ d'an 3 Ebr 2022, da 20:29.